title: Wolandoo

text:
Vuosina 2002–2006 mukana ovat olleet myös:
Elina Räsänen, Jukka Majuri, Jorma Nieminen, Eeti Nieminen, Pia Niskanen, Jaana Virkkala, Sampo Laaksonen, Raija Hämynen, Sirkka Jolkkonen, Kati Karinharju sekä Jarmo Hovi, jonka rumputunneilta koko homma sai alkunsa v. 2001.


title: Metauruksen taistelu

text: Metauruksen taistelu oli toiseen puunilaissotaan kuuluva taistelu Karthagon ja Rooman välillä, joka käytiin vuonna 207 eaa. Metaurus-joen läheisyydessä Italiassa.


title: Metauruksen taistelu

text: Karthagolaisia johti Hannibalin veli Hasdrubal Barka, jonka tarkoituksena oli viedä veljelleen lisää sotilaita tämän yrittäessä valloittaa Roomaa. Rooman armeijaa johti Marcus Livius Salinator sekä Gaius Claudius Nero.


title: Metauruksen taistelu

text: Claudius Nero oli juuri taistellut Hannibalia vastaan Grumentumissa, joka sijaitsi muutamia satoja kilometrejä etelään Metaurus-joelta, ja yhdisti joukkonsa Salinatorin kanssa. Tämän johdosta Karthagon armeijalla oli alivoima ja se hävisi Rooman joukoille. Myös Hasdrubal kuoli taistelussa, sillä huomattuaan roomalaisten ylivoiman, hän päätti olla jäämättä kiinni ja ratsasti vihollisen armeijan keskelle taistellen kuolemaansa saakka.


title: Pepi I Meryre

text: Pepi I Meryre ("Phiops I Merijra") oli Egyptin 6. dynastian kolmas kuningas. Hän hallitsi vuosina 2332-2283 eaa. Pepi I oli 6. dynastian ensimmäisen kuninkaan Tetin ja kuningatar Iputin poika.


title: Pepi I Meryre

text: Kuningas oli vasta lapsi isänsä kuollessa, ja hänen äitinsä Iput hallitsi maata aluksi. Keskeinen näiden hallituskausien virkamies oli tuomari Ueni, josta tuli myös 10 000 miehen vahvuisen armeijan johtaja. Kuningas sai kaksi poikaa, nimeltään Merenra ja Phiops.


title: HYY Ravintolat

text: HYY Ravintolat Oy (16. huhtikuuta 2012 saakka Oy UniCafe Ab) on osa Helsingin yliopiston ylioppilaskunnan omistamaa HYY Yhtymää. HYY Ravintolat toimii opiskelija- ja henkilöstöravintoloitsijana pääkaupunkiseudulla.


title: HYY Ravintolat

text: Helsingin yliopiston ylioppilaskunnan oma ravintolatoiminta alkoi vuonna 1953 Domus Academicalta. Ylioppilaskunnan oman ravintolan tarve oli selkeä ja yksinkertainen: jäsenistölle tuli tarjota hinnaltaan edullisia ja laadultaan hyviä lounaita. Tarpeeseen vastattiin aloittamalla oma ravintolatoiminta.


title: HYY Ravintolat

text: Helsingin yliopiston kampukset


title: HYY Ravintolat

text: sekä henkilöstöravintolat (avoinna ainoastaan sopimusasiakkaille)


title: Gaius Claudius Nero

text: Gaius Claudius Nero oli Rooman valtakunnan konsuli, joka taisteli Metauruksen taistelussa 207 eaa.


title: Gaius Claudius Nero

text: Nero toimi kensorina yhdessä Livius Salinatorin kanssa vuonna 204 eaa. Heidät kuitenkin valittiin konsuleiksi vuonna 207 eaa., ja yhdessä kollegansa kanssa hän johti armeijaa, joka voitti karthagolaiset Metauruksen taistelussa. Yhteenotossa kuoli heidän komentajansa Hasdrubal Barka, joka oli Hannibalin veli. Voiton jälkeen Nero otti mukaansa Hasdrubalin pään ja paiskasi sen Hannibalin leiriin.


title: M/S Finnbirch

text: M/S Finnbirch () oli vuonna 1978 rakennettu ruotsalaisen Strömma Turism & Sjöfartin omistama ro-ro-rahtialus. Laivan rakensi Hyundai Heavy Industriesin telakka Ulsanissa Etelä-Koreassa. Alus upposi 1. marraskuuta 2006 Gotlannin lähettyvillä ollessaan matkalla Helsingistä Tanskaan Århusiin. Alus oli vuokrattuna Finnlinesille.


title: M/S Finnbirch

text: Aluksen hylky lepää 83 metrin syvyydessä.


title: M/S Finnbirch

text: Pituutta "Finnbirchillä" on 155,99 metriä, leveyttä 22,71 metriä ja syväys on 7,32 metriä. Laivan koko tilavuus (bruttovetoisuus) on 5 752 bruttorekisteritonnia ja matkustus- ja lastitilojen tilavuus (nettovetoisuus) 2 680 nettorekisteritonnia. Aluksen kuollut paino eli kantavuus on 8 811 tonnia. Aluksen lastikapasiteetti on 1 700 / 2 100 kaistametriä. Laivan huippunopeus oli 17 solmua.


title: M/S Finnbirch

text: Laivan valmistuessa vuonna 1978 aluksella oli leveyttä 21,67 metriä. Myös vetoisuudet olivat erilaiset; bruttovetoisuus oli 5 466 bruttorekisteritonnia, nettovetoisuus 2 485 nettorekisteritonnia ja kuollut paino 8 672 tonnia.


title: M/S Finnbirch

text: Laivan pääkoneina on kaksi Pielstick 12PC2-5V-400 v -dieselmoottoria, jotka yhdessä kehittivät 11 475 kilowatin tehon.


title: M/S Finnbirch

text: "Finnbirch" oli ro-ro-alus ("roll on roll off"), eli sen lastaus tapahtui perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S Finnbirch

text: 26. elokuuta 1977 alus laskettiin vesille "Stena Prosper" -nimisenä eteläkorealaisella Hyundai Heavy Industriesin telakalla. Aluksen rakennusnumero on 646. Alus valmistui helmikuun alussa vuonna 1978 viidentenä 11 aluksen sarjasta, jonka muodostavat valmistumisjärjestyksessä M/S "Global Freighter" (nimi valmistuessa "Merzario Ausonia"), M/S "Stena Transfer" ("Stena Runner"), M/S "Tor Baltica" ("Elk"), M/S "Kilmore" ("Norsky"), M/S "Finnforest" ("Stena Project"), M/S "Atlantic Freighter" ("Tor Felicia"), M/S "Stena Partner" ("Alpha Enterprise"), M/S "Global Carrier" ("Imparca Express I"), M/S "Stena Transporter" ("Merzario Espania") ja M/S "Diplomat" ("Stena Trader").


title: M/S Finnbirch

text: 2. helmikuuta alus luovutettiin Stena Container Linen haltuun, joka rekisteröi sen Yhdistyneen kuningaskunnan lipun alle nimellä "Atlantic Prosper". Kotisatamaksi tuli maan pääkaupunki Lontoo. Aluksen omistaja Stena Container Line aikarahtasi eli vuokrasi aluksen Atlantic Container Linen liikenteeseen reitille Southampton–Antwerpen–Rotterdam–Le Havre–Liverpool–Bremerhaven–Halifax–Montréal–Göteborg. Vuonna 1979 alusta levennettiin 21,67 metristä 22,71 metriin.


title: M/S Finnbirch

text: Huhtikuussa 1981 Maltalle rekisteröity Stena Atlas Line Ltd osti aluksen. Uusi omistaja aikarahtasi aluksen italialaisen Andreo Merzario S.p.A:n liikenteeseen nimellä "Merzario Ionia". Vuoden kuluttua aikarahtaussopimus päättyi, minkä jälkeen laiva siirtyi Kyproksen lipun alle nimellä "Stena Ionia". Kotisatamaksi tuli Limassol. Aluksen hallinnointi luovutettiin kyproslaiselle Three Crowns Marine Managementille. Tämän jälkeen "Stena Ionia" aikarahdattiin OT West Africa Linen liikenteeseen. Vuonna 1984 laiva siirtyi Stena Caribbean Ltd:n omistukseen Caymansaarten lipun alle. Kotisatamaksi tuli George Town. 22. tammikuuta–1. helmikuuta 1985 välisen ajan alus oli North Sea Ferriesin Hullin ja Rotterdamin välisessä liikenteessä.


title: M/S Finnbirch

text: 27. joulukuuta 1985 alus siirtyi ruotsalaisen Rederi AB Concordia -varustamon omistukseen ja Ruotsin lipun alle nimellä "Stena Gothica". Kotisatamaksi tuli Göteborg. Uusi omistaja asetti aluksen Stena Portlinkin Esbjergin ja Harwichin väliseen liikenteeseen. Vuonna 1986 alus meni saksalaiselle Hapag Lloyd Werftin telakalle Bremerhaveniin. Telakalla "Stena Gothicaan" rakennettiin ylimääräinen sääkansi. 16. helmikuuta 1987 Rederi AB Concordia muutti nimekseen Stena Rederi Ab, ja jälleen saman vuoden lokakuussa varustamon nimi muuttui Stena Ab:ksi. 12. tammikuuta 1988 alus aikarahdattiin suomalaisen Oy Rettig Ab:n liikenteeseen nimellä "Bore Gothica". Rettig asetti aluksen Bore RoRon liikenteeseen. 9. joulukuuta ruotsalainen August Lindholm Eftr. Ab osti laivan. Oston myötä kotisatama muuttui Tukholmaksi. Uusi omistaja aikarahtasi aluksen Bore RoRon liikenteeseen. Tammikuussa 1989 "Bore Gothica" aloitti liikennöinnin reitillä Turku–Cuxhaven–Harwich–Cuxhaven–Turku. Huhtikuussa 1991 alus aikarahdattiin Britannian puolustusministeriön käyttöön, joka teki "Bore Gothicalla" yhden matkan Euroopan ja Persianlahden välillä. Jälleen tammikuussa 1992 vuokraaja vaihtui, kun Finncarriers aloitti liikennöinnin laivalla, linjalla Turku–Rauma–Travemünde–Rostock–Lyypekki. Vuonna 1993 "Bore Gothica" siirtyi reitille Helsinki–Hamina–Felixstowe / Hull. 8. helmikuuta 1995 "Bore Gothica" siirtyi Bore Linesin omistukseen.


title: M/S Finnbirch

text: 20. marraskuuta 1996 alus sai nimen "Finnbirch". Seuraavana vuonna "Finnbirch" aikarahdattiin P&O North Sea Ferriesin käyttöön, joka teki aluksella yhden matkan Britannian Hullin ja Belgian Zeebruggen välillä. Vuonna 1999 ruotsalainen Strömma Turism & Sjöfart AB osti aluksen. Lokakuussa 2000 "Finnbirch" siirtyi liikennöimään Helsingin ja Tanskan Århusin välille.


title: M/S Finnbirch

text: "Finnbirch" oli keskiviikkoiltapäivällä 1. marraskuuta 2006 matkalla Helsingin satamasta Århusiin Tanskaan, kun se joutui Öölannin saaren ja Gotlannin saaren puolivälissä merihätään, menetti ohjailukykynsä ja joutui näin tuuliajolle. Alus kaatui ja alkoi upota. Sää alueella oli myrskyinen ja lämpötila oli noin +1°C. Merivedellä lämpöä oli noin kymmenen astetta. Aluksella oli lastinaan trailereita ja kontteja, jotka sisälsivät suomalaisen vientiteollisuuden tuotteita.


title: M/S Finnbirch

text: "Finnbirchin" miehistö koostui neljästä ruotsalaisesta ja kymmenestä filippiiniläisestä. Miehistö oli ammattitaitoinen ja kokenut, ja lisäksi se oli jo pitkään työskennellyt yhdessä aluksella.


title: M/S Finnbirch

text: Aluksen kaaduttua miehistö joutui värjöttelemään pelastuspuvuissa neljä tuntia "Finnbirchin" päällä, sillä pelastusveneiden laskeminen ei ollut mahdollista. Myös aallokko olisi ollut liian kova pelastusveneille. Pelastusveneet täytyy voida laskea vielä 20 asteen kallistumassakin. "Finnbirchissä" olisi ollut pelastautumista varten avoveneet. "Finnbirchin" päällikkö ehti noutaa komentosillan takana sijainneesta hytistä vain osan pelastuspuvuista. Päällikön jälkeen kolme miestä meni hyttiin, mutta hytin ovi paiskautui kiinni ja hytin irtaimisto putosi miesten päälle. Päällikkö pelasti miehet puoshaan ja kirveen avulla hytistä. Aluksen päällikkö yritti irrottaa kallistuman puolella olleita pelastuslauttoja, mutta hän liukastui pudoten 20 metrin matkan alas. Päällikkö loukkaantui pahoin pudotuksessa. Muu miehistö onnistui pelastamaan päällikön köyden avulla, minkä jälkeen hänet pantiin makaamaan miehistön koukistetuista jaloista muodostettuun tunneliin. Näin päällikköä pyrittiin pitämään lämpimänä. Miehistöön pidettiin koko ajan yhteyttä kannettavien VHF-meriradiopuhelimien välityksellä. Aluksen ruotsalais-filippiiniläisen miehistön pelastusoperaatiosta tuli jännitysnäytelmä, jota ruotsalaiset seurasivat pitkin keskiviikkoiltaa. Sankka lumipyry ja kova tuuli vaikeuttivat pelastamista. Rahtilaivat M/S "Marneborg", M/S "Largo", M/S "Tomke" sekä matkustajarahtilaiva M/S "Finnhansa" saapuivat ensimmäisinä paikalle, jossa "Finnbirch" oli merihädässä. Alankomaalainen "Marneborg" oli paikalla jo 15 minuutissa. Alukset jäivät avustamaan pelastusoperaatiossa, mutta niiden mahdollisuutta pelastaa mereen joutuneet "Finnbirchin" miehistön jäsenet pidettiin rajallisina.


title: M/S Finnbirch

text: Kello 17.20 Suomen aikaa eli 40 minuutin kuluttua hätäsanomasta Gotlannin Visbystä saapui paikalle Sikorsky-kopteri. Myöhemmin paikalle saapui Ronnebysta vielä Vertol-kopteri. Helikopterit joutuivat kahden tunnin välein käymään Manner-Ruotsin Kalmarissa tankkaamassa. Nämä kaksi paikalle saapunutta pelastushelikopteria eivät sääoloista johtuen voineet laskea pintapelastajaa merihädässä olevien luokse. Pintapelastajaa uhkasivat uppoamassa olevan aluksen runko ja siitä sojottavat teräsrakenteet ja antennit.


title: M/S Finnbirch

text: Illan aikana kello 19:n jälkeen Suomen rajavartiolaitoksen Turun Vartiolentueen Super Puma -helikopterin viiden hengen miehistö pyydettiin mukaan pelastusoperaatioon. Tasan kello 20 Super Puma oli ilmassa, mukanaan kaksi lentäjää, yksi mekaanikko sekä kaksi pintapelastajaa. Voimakkaan pohjoistuulen vuoksi helikopteri saapui Visbyn kautta onnettomuuspaikalla jo kello 21.30, kun alus oli jo uponnut. Ruotsalaiset olisivat saattaneet saada lähempää Tanskastakin apua, mutta Super Puma hälytettiin tuulen suunnan vuoksi. Tanskasta pyydetty helikopteri olisi joutunut lentämään kovaan vastatuuleen. Super Puma ei nostanut koko 12-tuntisen operaation aikana ainuttakaan uponneen aluksen miehistön jäsentä, mutta sen rooli oli ruotsalaisten viranomaisten mukaan silti tärkeä. Super Puma tuki ruotsalaiskoptereita henkisesti ja ennen kaikkea turvasi ruotsalaiskoptereiden pelastustyön. Operaatiossa käytettiin NVG-yönäkölaitteita, joilla etsittiin kadonneita.


title: M/S Finnbirch

text: Puolen yön aikaan paikalle saapui myös Ruotsin rannikkovartioston pelastusalus.


title: M/S Finnbirch

text: Ennen veden varaan joutumista ainoastaan aluksen päällikkö oli loukkaantunut jalan murruttua. Muu miehistö oli säilynyt vahingoitta. Kello 20.37 "Finnbirch" katosi tutkasta, ja sen jälkeen alus painui syvyyksiin. Aluksen upottua miehistö joutui veden varaan, mutta se saatiin puoli kahteentoista mennessä Suomen aikaa pelastettua yhtä lukuun ottamatta. "Finnbirchin" yliperämies oli auttanut loukkaantuneen päällikön jaloilleen, mutta tämän jälkeiset tapahtumat eivät ole tiedossa. Yliperämies löytyi myöhemmin hukkuneena samalta pelastusvenekannelta. Aluksen upottua alkoi lastista irronneita osia pulpahdella pintaan. Puoli kahdentoista aikoihin aallonkorkeus oli jo yli neljä metriä ja keskituuli puhalsi pohjoisen suunnasta arviolta 20 metriä sekunnissa. Puuskissa nopeus oli vielä suurempi. Pintapelastajien on helpompi pelastaa veden varassa olevat, jos alus on uponnut. Miehistö kuljetettiin pelastuksen jälkeen Ruotsiin Kalmarin lääninsairaalaan hoidettaviksi. Miehistö kärsi hypotermiasta, sillä heidän yllään olleet pelastuspuvut eivät olleet kaikille sopivia. Ne olivat aivan liian suuria. Hypotermian lisäksi osalla oli lihasvammoja, haavoja ja kahdella luunmurtumia. Yksi pelastetuista, 52-vuotias filippiiniläinen, menehtyi saamiinsa vammoihin vielä samana iltana sairaalassa. 1. marraskuuta ei vielä tiedetty syytä aluksen uppoamiseen, ja lastinsiirtymää epäiltiin sen aiheuttajaksi. Seuraavana päivänä miehistöä kuultiin onnettomuudesta, mutta syyt siihen pysyivät yhä mysteerinä.


title: M/S Finnbirch

text: Aamulla 2. marraskuuta Ruotsin meripelastus lopetti yhä kateissa olleen ruotsalaisen merimiehen etsinnät. Lääkärit olivat kertoneet, ettei merimies voinut kauan kylmässä merivedessä oltuaan olla enää hengissä. Samana aamuna aluksesta alkoi vuotaa öljyä, mutta alueella vallinneen huonon sään vuoksi öljyvuodon laajuutta ei ollut mahdollista selvittää. Ruotsi asetti onnettomuutta tutkimaan tuolloin myös onnettomuustutkintalautakunnan. Myös suomalainen Onnettomuustutkintakeskus osallistui tutkintaan. Iltapäivällä kymmenen aluksen 12 henkiinjääneestä lähti sairaalasta. Loput kaksi jäivät vielä sairaalaan. Hekin pääsivät lauantaihin 4. marraskuuta mennessä pois. Kalmarin lääninsairaalassa psykososiaalisten asioiden parissa työskennellyt Erik Lexne kertoi 3. marraskuuta miehistön luultavasti selviytyvän kokemuksesta ilman syviä psykooseja.


title: M/S Finnbirch

text: 1. joulukuuta 2008 Ruotsin valtion Statens haverikommission julkaisi onnettomuudesta tehdyn tutkinnan. Tutkinnan mukaan syy onnettomuuteen oli lastin huono kiinnittäminen. Aluksen rahtaaja eli Finnlines oli noudattanut lastin kiinnityksessä "Finnbirchin" oman lastinkiinnityskäsikirjan sijasta ainoastaan omia ohjeitaan. Huono kiinnitys "Finnbirchin" onnettomuusmatkalla ei ollut Statens haverikommissionin mukaan poikkeus vaan yleistä. Kiinnityksessä oli paljon merkittäviä poikkeuksia aluksen oman lastinkiinnityskäsikirjan vaatimuksista.


title: M/S Finnbirch

text: Uppoaminen aiheutti "Finnbirchin" rahtaajalle eli Finnlinesille muiden reittiensä liikenteen uudelleenjärjestelyjä. Yhtiön muut alukset hoitivat Tanskan-liikenteen muutamina uppoamista seuranneina päivinä.


title: M/S Finnbirch

text: 3. marraskuuta Ruotsin rannikkovartiosto kertoi aluksesta vuotavan enää vähän öljyä. Uppoamispaikalla havaittiin myös noin 100–500 litraa voiteluöljyä. Sen poistaminen merestä oli mahdotonta, mutta se haihtui ilmaan. Voiteluöljy muodosti noin kymmenen kilometriä pitkän vanan. 4. marraskuuta Ruotsin pyynnöstä suomalainen Dornier-valvontalentokone lähti Turusta kohti uppoamispaikkaa kartoittamaan ja valvomaan "Finnbirchistä" pinnalle päässeitä öljylauttoja. Syy pyyntöön oli se, että Ruotsin omat koneet eivät vielä saaneet nousta ilmaan lokakuussa Ruotsissa sattuneen lento-onnettomuuden vuoksi, jossa Ruotsin rannikkovartiostolle kuuluva valvontalentokone oli normaalilla valvontalennolla, kun se syöksyi Skånen Vellingessä Falsterbon kanavaan.


title: M/S Finnbirch

text: 5. marraskuuta "Turun Sanomat" kertoi öljyvanan pituudeksi lähes 20 kilometriä. Leveyttä vanalla oli vain kymmeniä metrejä. Tuolloin varsinainen öljylautta alkoi vasta noin viiden kilometrin päässä etelään uppoamispaikalta.


title: M/S Finnbirch

text: Onnettomuuden jälkeisellä viikolla "Finnbirchin" ruotsalainen päällikkö Tomas Hellgren puolusti Ruotsin meripelastuskeskuksen toimintaa onnettomuudessa. Hellgrenin mukaan pelastajat menettelivät oikein, kun he eivät vinssanneet "Finnbirchin" kannella istunutta miehistöä ylös. Ruotsin meripäällystöliitto kertoi, että pelastushelikoptereiden olisi pitänyt vinssata miehistö ylös aluksen kannelta. Vinssaus tapahtui vasta tunteja myöhemmin, kun miehistö oli veden varassa. Tällaiseen menettelyyn päätyivät helikopterilentäjät, koska he pelkäsivät vaijereiden ja pelastajien osuvan kovassa merenkäynnissä aluksen mastoihin.


title: M/S Finnbirch

text: 22. marraskuuta Ruotsin rannikkovartioston "KBV-201"-alukselta mereen laskettu miehittämätön sukellusrobotti löysi pelastusoperaatiossa mereen jääneen 14. miehistön jäsenen.


title: M/S Finnbirch

text: Vielä alkuvuonna 2007 aluksesta vuoti öljyä. Aluksessa arvioitiin olevan sitä noin 260 000 litraa. Öljyn tyhjentäminen aluksesta alkoi 3. maaliskuuta, ja se saatiin päätökseen saman viikon lopulla. Operaation hoiti norjalainen M/S "Edda Freya" -alus. Tyhjennysoperaatiota oli paikalla tarkkailemassa myös ruotsalainen "KBV-281"-alus sekä tanskalainen öljyntorjunta-alus M/S "Blue Castor".


title: IG-100 Magnadroidit

text: Magnadroidit (, suom. joskus magnakaartidroidit) ovat fiktiivisiä droideja George Lucasin Tähtien sota -elokuvassa .


title: IG-100 Magnadroidit

text: Magnadroidit ovat rakenteeltaan laihoja kuin taisteludroidit, mutta paljon jykevämpiä, ja sitkeämpiä. Aseinaan ne käyttävät elektronsauvoja, joiden molemmissa päissä on tappava sähkövaraus. Droideilla oli myös viitat jotka loivat korkean aseman vaikutelman sekä lisäsivät pelkovaikutusta. Niillä oli varsin korkea asema yhdistyneiden aurinkokuntien konfederaatiossa. Magnadroideja käytettiin henkivartioina, erityisesti Kenraali Grievous kulki yleensä useita droideja takanaan. Taistelussa ne vetivät vertoja jopa jedeille, joskaan ne eivät pystyneet juoksemaan kovin nopeasti. Magnadroidit eivät luovuta, vaikka menettäisivät ruumiinosiaan: Obi-Wan Kenobi iski yhdeltä droidilta pään irti, mutta droidi jatkoi taistelua kuin mitään ei olisi tapahtunut, tämä johtuu siitä, että niillä on alempana ruumiissa varasensorit ja varasilmä siltä varalta, että niiden pää jostain syystä irtoaisi, lopulta Obi-wan kuitenkin löi sen maahan.


title: IG-100 Magnadroidit

text: Alun perin magnadroidit valmistettiin sen takia, että Kenraali Grievous joutui Separatistiarmeijan ylikomentajana tyytymään Kauppaliiton droideihin, joita ohjataan signaalilla, ja jotka eivät opi virheistään. Saatuaan tietää kenraali Grievousin inhosta näitä droideja kohtaan Darth Tyranus määräsi Holowan Mekaniikan valmistamaan magnakaarti-droideja, jotka tuli suunnitella Grievousin ohjeiden mukaisesti ja olla hänen kouluttamiaan.


title: IG-100 Magnadroidit

text: Pelissä magnadroideja kutsutaan vain nimellä "Grievous Bodyguard", Grievouksen henkivartijat, ja niitä pystyy ohjaamaan minipelissä. Pelissä Battlefront droidit eivät käytä elektronsauvaa, vaan räjähdepanoksia laukovia aseita, minkä lisäksi ne juoksevat nopeasti. Droidit esiintyvät myös peleissä Republic Commando sekä .


title: Inka (nimi)

text: Inka on naisen etunimi. Inka on lyhentymä Inkeristä ja Ingridistä, mutta se voidaan yhdistää myös nimeen Inga. Inkan nimipäivää vietetään 5. lokakuuta. Kalenteriin se on otettu 1973. Suomessa nimen on lokakuuhun 2017 mennessä saanut 6 223 henkilöä, joista yli puolet on 2000-luvulla syntyneitä.


title: HYY Yhtymä

text: HYY Yhtymä on Helsingin yliopiston ylioppilaskunnan omistama monialainen palvelualan konserni. Yhtymällä on toimintaa kiinteistö-, majoitus- ja ravintola-alalla. Tämän lisäksi se harjoittaa sijoitustoimintaa.


title: HYY Yhtymä

text: Yhtymän liikevaihto vuonna 2014 oli 34,6 miljoonaa euroa ja tulos ennen satunnaisia eriä 5,1 miljoonaa euroa. Henkilöstöä vuoden 2014 aikana oli keskimäärin 232.


title: HYY Yhtymä

text: Ylioppilaskunta rahoittaa toimintansa yritystoimintansa eli HYY Yhtymän tuotoilla sekä jäsenmaksuilla. Viime vuosina jäsenmaksujen osuus on ollut noin kolmasosa toiminnan rahoituksesta.


title: HYY Yhtymä

text: HYY Kiinteistöt tarjoaa liike- ja toimistotiloja Helsingin ydinkeskustassa ja Kampissa. Omistuksiin kuuluvat seuraavat rakennukset


title: İsmet İnönü

text: Mustafa İsmet İnönü (24. syyskuuta 1884 – 25. joulukuuta 1973) oli turkkilainen kenraali, valtiomies ja maan toinen presidentti 1938–1950. İnönü oli myös Turkin pääministerinä 1923–1924, 1925–1937 ja 1961–1965.


title: İsmet İnönü

text: İnönü syntyi Izmirissa kurdilaiseen perheeseen. Suku on alun perin Malatyasta, Itä-Turkista. Hänen isänsä oli Osmanien valtakunnan virkamies ja äitinsä Turkin–Venäjän sodan pakolaisia Bulgariasta. Isän ammatin vuoksi perhe muutti usein kaupungista toiseen. İsmet İnönü suoritti opintonsa Sivasissa. Hän valmistui sotilasakatemiasta 1903. Osmanien armeijassa hän kukisti kapinoita Rumeliassa ja Jemenissä. Balkanin sodan aikana hän palveli Bulgarian vastaisella rintamalla. Ensimmäisen maailmansodan aikana hän palveli Itä-Syyriassa ja myöhemmin länsirintaman komentajana. Hän työskenteli myös Mustafa Kemal Paššan kanssa Kaukasian rintamalla.


title: İsmet İnönü

text: Ensimmäisen maailmansodan jälkeen İnönü liittyi turkkilaisnationalistiseen liitteeseen Anatoliassa ja tuli nimitetyksi Länsi-Turkin armeijan komentajaksi, minkä aseman hän piti koko Turkin itsenäisyyssodan ajan. İnönü ylennettiin prikaatikenraaliksi heti "İnönün taisteluiden" jälkeen, kun hän oli voittanut Kreikan armeijan Länsi-Anatoliassa. Itsenäisyyssodan aikana hän oli myös Suuren kansalliskokouksen jäsen.


title: İsmet İnönü

text: Hänet nimitettiin pääneuvottelijaksi Turkin delegaation Lausanneen, jossa hän puolusti voimakkaasti Turkin vaatimuksia, mikä sai neuvottelut kestämään odotettua kauemmin.


title: İsmet İnönü

text: İnönü oli Turkin pääministerinä useita kertoja ja joutui hoitamaan kriisejä, kuten šeikki Siadin kapinan ja Kemal Atatürkin murhayrityksen Izmirissä. Vuoden 1929 talouskriisin myötä hän otti käyttöön taloussuunnitelman, joka sai vaikutteita Neuvostoliiton viisivuotissuunnitelmasta.


title: İsmet İnönü

text: Atatürkin kuoleman jälkeen Inönü oli varteenotettavin ehdokas hänen seuraajakseen, ja kansalliskokous valitsi hänet presidentiksi. Toinen maailmansota alkoi hänen ensimmäisenä presidenttivuotenaan ja sekä akselivallat että liittoutuneet painostivat Turkkia liittymään puolelleen. Saksa lähetti Ankaraan Franz von Papenin ja Winston Churchill tapasi İnönün salaa rautatievaunussa lähellä Adanaa 30. tammikuuta 1943. İnönü tapasi myöhemmin Churchillin ja Franklin D. Rooseveltin toisessa Kairon konferenssissa joulukuun alussa 1943.


title: İsmet İnönü

text: Vuoteen 1941 mennessä liittoutuneet uskoivat Turkin puolueettomuuden olevan niille eduksi sen estäessä akselivaltojen pääsyn käsiksi Lähi-idän öljyvaroihin. Akselivaltojen voitot vuoden 1942 lopulla saivat Rooseveltin ja Churchillin harkitsemaan asiaa uudelleen ja Churchill vaati Turkkia avaamaan uuden rintaman Balkanille, vaikka Roosevelt näki tämän riskit. İnönü puolestaan pyrki pitämään Turkin sodan ulkopuolella mahdollisimman pitkään ja vaati Yhdysvalloilta ja Britannialta takuita Neuvostoliittoa vastaan sodan jälkeen, jos se päättäisi ottaa haltuunsa Mustallemerelle johtavat salmet. Neuvostoliiton pelko sai Turkin lopulta luopumaan liittoumattomuudesta ja liittymään Natoon 1952. İnönü onnistui pysymään sodan ulkopuolella ja julisti sodan Saksalle ja Japanille vasta helmikuussa 1945.


title: İsmet İnönü

text: Vuonna 1950 İnönün Tasavaltalainen kansanpuolue hävisi Turkissa järjestetyt ensimmäiset vapaat vaalit, minkä jälkeen İnönü oli kymmenen vuotta oppositiojohtajana, kunnes palasi pääministeriksi vuoden 1960 vallankaappauksen jälkeen.


title: İsmet İnönü

text: İnönü kuoli vuonna 1973. Hänet on haudattu Atatürkin mausoleumin viereen Ankaraan.


title: Bakkanaalit

text: Bakkanaalit () olivat roomalaisten pitämiä, viininjumala Bacchukselle omistettuja villejä juhlia. Niiden vietto tuli Roomaan eteläisestä Italiasta etruskien kautta. Alkuperäiset bakkanaalit pidettiin salassa ja niihin osallistui vain naisia. Kolmipäiväiset juhlat pidettiin vuosittain maaliskuun puolivälissä Similan laaksossa lähellä Aventinus-kukkulaa. Myöhemmin riitistä pääsivät osalliseksi myös miehet ja sitä vietettiin useammin, lopulta viisi kertaa kuukaudessa. Liviuksen mukaan juhlinnan yleistyminen tapahtui Paculla Annian ollessa Bacchus-kultin johdossa.


title: Bakkanaalit

text: Myöhemmin sanalla bakkanaalit on kuvattu mitä tahansa ylenpalttisia juominkeja, etenkin opiskelijajärjestöissä.


title: Knoxville

text: Knoxville voi tarkoittaa:


title: Sosiaaliturvan väärinkäyttö

text: Sosiaaliturvan väärinkäyttö viittaa hyvinvointiyhteiskunnassa väärin perustein myönnettyihin etuuksiin.


title: Sosiaaliturvan väärinkäyttö

text: Suomessa etuuksilla tarkoitetaan Kansaneläkelaitoksen tukia tai sen myöntämää toimeentulotukea.


title: Sosiaaliturvan väärinkäyttö

text: 70 % etuuksia myöntävistä sosiaali- ja elinkeinotoimistojen johtajista arvioi sosiaalietuuksien väärinkäytön olevan harvinaista. Sen sijaan 71 % arvioi suurimmaksi sosiaaliturvaetuuksien ongelmaksi ensisijaisten etuuksien liian alhaisen tason. Yli puolet oli sitä mieltä, että sosiaaliturvaetuuksien tahallinen väärinkäyttö on vaikeaa. Vielä vuonna 2008 lähes 70 prosenttia suomalaisista uskoi, että sosiaalietuuksia käytetään väärin. Samoin arveli puolet sosiaalietuuksia käsittelevistä Kelan työntekijöistä.


title: Sosiaaliturvan väärinkäyttö

text: Eniten sosiaaliturvan väärinkäytöksiä tehdään työttömyystuen avulla. Suurimmat summat ovat olleet jopa kymmeniä tuhansia euroja. Vuonna 2011 työttömyysturvan väärinkäytöksiä paljastui Kelalle kaikkiaan 891 kappaletta. Seuraavaksi yleisimpiä ovat petokset asumistuessa, joita paljastui vuonna 2011 yhteensä 470 tapausta. Yleisimmin syynä on se, että asumistuen saaja jättää ilmoittamatta tulojensa muutoksesta. Kolmanneksi yleisimpiä ovat opintotuen väärinkäytökset. Esimerkiksi nostetaan opintotukea, vaikkei mennäkään opiskelemaan.


title: Sosiaaliturvan väärinkäyttö

text: Vuoden 2013 kolmena ensimmäisenä neljänneksenä väärinkäytöksiä paljastui Kelassa yhteensä 1 071, joista 765 tapausta oli johtanut poliisitutkintaan. Näistä tapauksista törkeitä oli 20.


title: Sosiaaliturvan väärinkäyttö

text: Kela saa verottajalta automaattisesti listan kaikista niistä henkilöistä, jotka ovat samaan aikaan saaneet palkkaa ja nostaneet työttömyysturvaa. Kiinnijääminen on siis erittäin todennäköistä. Mikäli petos tai petoksen yritys havaitaan, on siitä velvollisuus tehdä rikosilmoitus poliisille. Vaikka väärin perustein maksetut rahat maksaisi takaisin, ei rikosoikeudellinen vastuu poistu.


title: Sosiaaliturvan väärinkäyttö

text: Toimeentulotukea on Suomessa erittäin vaikea väärinkäyttää. Hakeakseen toimeentulotukea hakijan täytyy tehdä perusteellinen selvitys taloudellisesta tilanteestaan mm. tiliotteilla ja verotuspäätöksellä. Verotuspäätöksestä selviää hakijan kaikki varallisuuteen liittyvät tiedot. Lisäksi väärinkäytön mahdollisuutta vähentää se, että toimeentulotukea myönnetään vain lyhyeksi aikaa.


title: Sosiaaliturvan väärinkäyttö

text: Maahanmuuttajien kohdalla väärinkäytöksien torjunta on lain vuoksi vaikeaa. Vaikka oleskeluluvan ehdoksi asetetaan, että toimeentulon on oltava turvattu, voivat maahanmuuttajat hakea toimeentulotukea, koska toimeentulotukea myöntävillä kuntien sosiaaliviranomaisilla ei ole salassapitovelvollisuuden vuoksi oikeutta oma-aloitteisesti kertoa maahanmuuttoviranomaiselle tai poliisille toimeentulotuen nostamisesta tai sen väärinkäytösepäilystä. Maahanmuuttoviranomainen voi sen sijaan pyytää tietoja sosiaaliviranomaisilta. Tämä edellyttäisi aktiivista kyselyiden tekemistä, johon ei ole nykyisellään uskottu riittävän resursseja. Poliisi voi puolestaan pyytää tietoja maahanmuuttoviranomaisilta sähköisellä tietojärjestelmällä. Viranomaisten yhteistyössä on kuitenkin havaittu puutteita. Ainakin sisäministeri Räsänen on toivonut sosiaaliviranomaisille oikeutta ilmoittaa epäillyistä etuuksien väärinkäytöksistä.


title: Sosiaaliturvan väärinkäyttö

text: Yksilön kannalta suurempi ongelma on kuitenkin sosiaaliturvan alikäyttö. Sosiaaliturvan alikäyttö on Suomessa merkittävä sosiaalipoliittinen ongelma, sillä vain noin puolet tukeen oikeutetuista hakee toimeentulotukea. Syiksi on esitetty puutteellista tietoa oikeudesta tukeen sekä paperisodan pelkoa. Ilmoittamisvelvollisuus oikeudesta toimeentulotukeen on asuinkunnilla.


title: Sosiaaliturvan väärinkäyttö

text: Sosiaaliturvan väärinkäytön paljastuminen johtaa yleensä poliisitutkintaan. Esimerkiksi Itä-Suomessa 70–75 % Kelalle paljastuneista tapauksista meni poliisille. Poliisille päätyvistä tapauksista puolestaan noin 80 % johtaa tuomioon asti. Rikosnimikkeenä tulee yleensä kysymykseen petos ja yleensä vasta yli 7 000 – 10 000 euron summissa tai muuten erityisissä tapauksissa törkeä petos.


title: Sosiaaliturvan väärinkäyttö

text: Esimerkiksi tapauksessa, jossa aviopari nosti toimeentulotukea vaikka he olivat saaneet asunnon kaupasta 14 000 euroa, tuomittiin törkeästä petoksesta ehdotonta vankeutta.


title: Sosiaaliturvan väärinkäyttö

text: Mikäli kunta tai Kela on saanut ilmiannon epäillystä väärinkäytöksestä, eivät ne saa koskaan välittää mitään tietoa suoraan ilmiantajalle, esimerkiksi sitä, onko ilmianto aiheeton tai onko epäilty edes Kelan tai toimeentulotuen asiakas. Epäillyllä on vahva oikeussuoja ja oikeus tietää, kuka ilmiannon takana on ollut. Ilmiannon aiheetta tehnyt voidaan puolestaan tuomita perättömästä rikosilmoituksesta ja väärästä ilmiannosta.


title: Rock’y VI – Pölkyllä päähän

text: Rock'y VI - Pölkyllä päähän on Sleepy Sleepersin albumi.


title: Turakaisten paratiisi

text: Turakaisten paratiisi on Sleepy Sleepersin albumi.


title: Jukka Rahja

text: Juhana (Jukka) Rahja (19. heinäkuuta 1887 Kronstadt – 31. elokuuta 1920 Pietari) oli pietarinsuomalainen seppä ja poliitikko. Jukka oli yksi kolmesta Rahjan bolševikkiveljeksestä. Muut veljekset olivat Eino ja Jaakko. Heistä varsinkin Jukka ja Eino vaikuttivat voimakkaasti Suomen kommunistisen puolueen (SKP) alkuaikojen linjauksiin. Jukka Rahja kuului SKP:n johtajistoon puolueen perustamisesta (1918) kuolemaansa asti. Puolueoppositio murhasi Rahjan elokuussa 1920.


title: Jukka Rahja

text: Jukka Rahja syntyi Kronstadtissa Venäjällä sinne Pohjanmaalta muuttaneiden siirtolaisten perheeseen. Hän osallistui poliittiseen toimintaan jo varhain ja liittyi Venäjän sosiaalidemokraattiseen työväenpuolueeseen vuonna 1903. Kaksi vuotta myöhemmin Rahja osallistui epäonnistuneeseen kapinaan, jonka jälkeen hän pakeni Suomeen. Rahja jatkoi poliittista toimintaansa Suomen sosialidemokraattisessa nuorisoliitossa (SSN). Rahja palasi Venäjälle vuonna 1913, ja hän vaikutti muun muassa bolševikkien Pietarin-komitean toimeenpanevassa komissiossa.


title: Jukka Rahja

text: Helmikuun vallankumouksen jälkeen 1917 Jukka Rahja oli veljensä Eino Rahjan kanssa perustamassa Pietarin suomalaisia punakaarteja. Toukokuussa hänet valittiin bolševikkipuolueen Pietarin kaupunkikomiteaan. Kesäkuussa Rahja osallistui Suomen sosialidemokraattisen puolueen (SDP) edustajakokoukseen vierailijana. Rahja (yhdessä Aleksandra Kollontain kanssa) taivutteli suomalaisia liittymään niin sanotun Zimmerwaldin liikkeen julistukseen, mikä lopulta toteutuikin. Rahja ei kuitenkaan esiintynyt edukseen, sillä hän sai itselleen monia vihamiehiä syyteltyään SDP:tä varsin kovasanaisesti muun muassa luokkatietoisuuden puutteesta. Jukka Paastela on arvellut tapahtunutta alkusysäykseksi Rahjan riidoille Otto Wille Kuusisen kanssa. Heinäkuussa Rahja otti osaa kapinayritykseen,ja hänet vangittiin.


title: Jukka Rahja

text: Välittömästi lokakuun vallankumouksen jälkeen bolševikkien Suomen aluekomitea nimitti Jukka Rahjan kenraalikuvernööri Pavel Šiškon apulaiseksi. Pesti jäi kuitenkin lyhytaikaiseksi Suomen senaatin kieltäydyttyä hyväksymästä kyseistä kaksikkoa. Rahja jatkoi bolševikkitoverinsa Adolf Taimin kanssa vallankumouksen agitoimista Suomessa. Hän osallistui SDP:n puolueneuvoston kokoukseen 19.–22. tammikuuta ja vaati aseiden ottamista käyttöön. Tapaamisen jälkeen Rahja alkoi organisoida aseistusta Suomeen. Hankinnoilla lastattu juna lähti Pietarista 27. tammikuuta ja saapui Tampereelle 2. helmikuuta. Rahja kuitenkin haavoittui molempiin jalkoihinsa taistelussa, kun valkoiset yrittivät pysäyttää junan Kämärän asemalla, eikä hän siten pystynyt enää osallistumaan sisällissodan muihin taisteluihin. Helmikuussa kansanvaltuuskunta nimesi Rahjan viralliseksi edustajakseen Venäjällä.


title: Jukka Rahja

text: Jukka Rahja oli keskeinen henkilö Suomalaista kommunistista puoluetta perustettaessa elokuussa 1918. SKP:ta alettiin perustaa sen jälkeen kun suomalaisten sosiaalidemokraattien kokous hyväksyi äänin 76–16 Rahjan esittämät teesit, joissa vaadittiin 1. valmistautumista uuteen aseelliseen vallankumoukseen, 2. virheellisten näkemysten jyrkkää tuomitsemista, 3. rautaista työväen diktatuuria, 4. kaiken maan ja kapitalistisen omaisuuden pakkoluovuttamista sekä 5. kansainvälisen vallankumouksen edistämistä ja tukea neuvostovallalle Venäjällä. Teesejä arvostelivat varsinkin Suomen ammattiyhdistysliikkeessä toimineet, jotka äänestyksen hävittyään poistuivat pitämään omaa kokoustaan.


title: Jukka Rahja

text: Rahja kuului uuden puolueen keskuskomiteaan, jossa hän pysyi pientä taukoa (11.9.1919–24.4.1920) lukuun ottamatta kuolemaansa asti. SKP:n edustajakokouksessa elokuussa 1919 Rahja johti omia ryhmäkokouksia, joiden esitysten jäätyä tappiolle hän kieltäytyi liittymästä keskuskomiteaan.


title: Jukka Rahja

text: Jukka Rahja oli mukana Kominternin perustavassa kokouksessa ja toisessa maailmankongressissa. Rahja myös toimi Pietarin kansainvälisen sotakoulun poliittisena komissaarina, ja hän oli SKP:n sotilaslinjan ja -järjestön johtohenkilö. Lisäksi hän toimitti Suomessa asevelvollisille jaettua laitonta "Punasotilas"-lehteä.


title: Jukka Rahja

text: Jukka Rahja ammuttiin 31. elokuuta niin sanotuissa Kuusisen klubin murhissa, kun oppositiokommunistit Aku Paasin johdolla päättivät ryhtyä vallankumoukselliseen puhdistustyöhön. Rahjan ampui Allan Hägglund. Murhaoppositioksi sittemmin nimetyn ryhmän jäsenet tulivat lähinnä Pietarin punaupseerikoulusta, jota Rahja johti itsevaltaisin ottein. Opposition jäseniä oli ennen tapahtunutta erotettu puolueesta ja vangittu. Vangittujen kuulusteluissa Rahja oli ilmaissut valmiutensa ampua Voitto Eloranta, joka vuonna 1923 teloitettiin Rahjan murhasta tuomittuna. Hänen leskensä Elvira Willman-Eloranta teloitettiin pari vuotta myöhemmin.


title: Jukka Rahja

text: Rahjan olemus ei yleensä herättänyt luottamusta suomalaisten työläisten keskuudessa. Hän arvosteli muita jatkuvasti ylimieliseen tyyliin ja uhkaili tarvittaessa väkivallan käytöllä. Rahjan veljekset tunnettiin myös runsaasta alkoholinkäytöstä ja heidän toimistaan liikkui mitä villeimpiä huhuja. Jukka Rahja oli mukana esimerkiksi veljensä salakuljetus- ja valuuttakeinottelupuuhissa Suomen rajalla. SKP:n toisessa edustajakokouksessa 1919 lukuisat edustajat moittivat kovin sanoin Rahjoja korruptiosta. Niin sanottu "rahjalaisuus" sai monia vastustajia varsinkin Suomessa aiemmin toimineista kommunisteista. Esimerkiksi Otto Wille Kuusinen vastusti SKP:n alkuvuosina Rahjojen linjaa, jolla puolestaan oli kannatusta venäjänsuomalaisten keskuudessa. Kuusista epäiltiinkin – varsinkin Jukka Rahjan veli Eino Rahja epäili – yhteyksistä Kuusisen klubin murhat tehneeseen joukkoon.


title: Guru guru Pon-chan

text: Guru guru Pon-chan () on japanilaisen mangataiteilija Satomi Ikezawan luoma manga-sarja. Huumoria ja romantiikkaa sisältävä sarja esitettiin ensimmäisen kerran Japanissa vuosina 1997–2000. Guru Guru Pon-chan on voittanut mm. vuoden Kodansha Manga -palkinnon.


title: Guru guru Pon-chan

text: Guru guru Pon-chan kertoo Ponta-nimisestä koirasta, joka nuolaisee vahingossa perheen isoisän keksimää "guru guru" -luuta. Luu muuttaa Pontan koirasta tytöksi ja tytöstä koiraksi aina kun hän nuolaisee luuta. Pontan täytyy oppia käyttäytymään kuin ihminen: puhumaan, syömään siististi, olemaan sotkematta joka paikkaa. Rakastuttuaan Mirai Iwakiin Ponta pystyy paremmin keskittymään ihmisenä olemiseen. Rakkautta kuitenkin haittaa se, että Mirai on ihminen ja Ponta on koira. "Rakkaus ihmisen ja koiran välillä ei tule koskaan onnistumaan."


title: Guru guru Pon-chan

text: Kirjoja on yhteensä yhdeksän, joista viimeinen ilmestyi englanniksi käännettynä vuonna 2007.


title: Nikkei 225

text: Nikkei 225 eli Nikkei-indeksi, tai täsmällisemmin Nikkei osakekeskiarvo, on Tokion pörssin osakeindeksi. Sen laskee 225:n runsaasti vaihdetun Tokion pörssissä noteeratun osakkeen pohjalta japanilainen lehtijulkaisija Nikkei Inc.. Indeksissä mukana olevat osakkeet valitaan eri teollisuusalojen painon perusteella. Yli 60 vuotisen historiansa johdosta indeksi on laajalti seurattu Japanin talouden mittari. Nikkei on Aasian seuratuimpia osakeindeksejä.


title: Nikkei 225

text: Nikkei saavutti kaikkien aikojen huippunsa Japanin talouskuplan aikaan 29. joulukuuta 1989, jolloin indeksin arvo kävi ylimmillään lukemassa 38 957 ja oli päivän päättyessä 38 916.


title: Nikkei 225

text: Vuonna 2013 Japanin pörssi (JPX) perusti uuden JPX-Nikkei400 -indeksin,


title: VLM Airlines

text: VLM Airlines on belgialainen vuonna 1992 perustettu lentoyhtiö. Yhtiö lentää alueellisille lentokentille ja keskittyy liikematkustajien palvelemiseen.


title: VLM Airlines

text: VLM oli CityJet-lentoyhtiön tytäryhtiö, kunnes saksalainen Intro Aviation osti vuonna 2014 CityJetin ja erotti VLM:n omaksi wet lease -liiketoimintaa harjoittavaksi yhtiöksi.


title: VLM Airlines

text: VLM:n laivasto joulukuussa 2015:


title: TNT (yritys)

text: TNT NV on alankomaalainen posti-, kuriiripalvelu- ja logistiikkayhtiö. Yhtiö käyttää kansainvälisillä kuriiri- ja logistiikkapalveluillaan TNT-tuotemerkkiä. Royal TPG Post on taas Alankomaiden kansallinen posti.


title: TNT (yritys)

text: Maaliskuussa 2012 yhdysvaltalainen UPS ilmoitti ostavansa TNT:n, mutta kauppa peruuntui, kun EU ei myöntänyt sille lupaa. Huhtikuussa 2015 amerikkalainen FedEx ilmoitti tehneensä TNT:stä 4,4 miljardin euron ostotarjouksen.


title: TNT (yritys)

text: TNT Suomi Oy:n emoyhtiö on TNT Express. Se toimittaa viikossa 4,4 miljoonaa lähetystä yli 200 maahan hyödyntäen omaa 2 409 toimipisteen ja lajittelukeskuksen verkostoa. Yhtiöllä on 26 310 ajoneuvoa, 49 lentokonetta ja Euroopan laajin ovelta ovelle –pikakuljetusverkosto. TNT Express –divisioonan palveluksessa on 78 000 työntekijää ympäri maailman. Se on ensimmäinen organisaatio, joka on saanut maailmanlaajuisen "Investor in People" -tunnustuksen. Divisioonan liikevaihto vuonna 2009 oli kuusi miljardia euroa ja operatiivinen tulos 193 miljoonaa euroa.


title: TNT (yritys)

text: TNT Express tekee yhteistyötä YK:n Maailman elintarvikeohjelman WFP:n sekä YK:n ympäristöohjelman UNEP:n kanssa.


title: TNT (yritys)

text: TNT Suomi Oy perustettiin 1985 ja sen pääkonttori sijaitsee Helsinki-Vantaan lentoaseman välittömässä läheisyydessä. Lisäksi yhtiöllä on toimipisteet Turussa, Tampereella ja Vaasassa.


title: Fin Fang Foom

text: Fin Fang Foom on Marvel-kustantamon sarjakuvissa esiintyvä lohikäärme. Hahmon loivat Stan Lee ja Jack Kirby. Fin Fang Foomin ensiesiintyminen tapahtui "Strange Tales"-lehden numerossa 89 (1961).


title: Fin Fang Foom

text: Suomessa Fin Fang Foom esiintyi ensimmäisen kerran "MARVEL"-lehden numerossa 3 (1992).


title: Fin Fang Foom

text: Vuonna 2009 Fin Fang Foom oli listattu sijalle 99 IGN-sivuston laatimassa kautta aikain sata suurinta sarjakuvarikollista.


title: Fin Fang Foom

text: Vaikka Fin Fang Foomin uskottiinkin joskus olevan Kiinassa sijaitsevan salaperäisen Nukkuvan Lohikäärmeen Solan asukki, on olento todellisuudessa kotoisin ulkoavaruudesta. Foom kuuluu makluaanien rotuun, joka asuttaa Suuren Magellanin pilvessä sijaitsevalla Maklu-tähtijärjestelmässä olevaa Kakaranathran planeettaa (planeetta tunnetaan myös nimellä Maklu IV). Rotu muistuttaa ihmisimäisiä kiinalaisia lohikäärmeitä ja heidän teknologinen kehityksensä ylittää ihmisen vastaavan kirkkaasti.


title: Fin Fang Foom

text: Vaikka Kakaranathra on rauhaisa planeetta, päätti joukko makluaaneja kuitenkin lähteä etsimään valloitettavia planeettoja avaruuden syövereistä. Foom toimi avaruusaluksen navigaattorina ja lopulta lohikäärmeiden matka suuntautui maapallolle, tarkemmin sanottuna muinaiseen Kiinaan. Makluaanit päättivät toteuttaa valloituksensa sulautumalla ihmiskuntaan ja mestarillisina muodonmuuttajina he ottivat itselleen ihmishahmot. Ainoastaan Foom jäi varmistamaan selustaa normaaliolomuodossaan ja siksi muut makluaanit vaivuttivat yrteillään Foomin syvään uneen Kiinan vuoristoon.


title: Fin Fang Foom

text: Kahdeksannella vuosisadalla Foom kuitenkin heräsi ja aiheutti pelkoa kiinalaisissa. Pian hän vaipui uuden yrttiannoksen ansiosta uneen, mutta uursi syvät jäljet kiinalaiseen mytologiaan. Solan suuaukolle asetettiin vahvat ovet ja ikuinen vartio, jonka tehtävä oli pitää lohikäärme unessaan ikuisesti.


title: Fin Fang Foom

text: Kuitenkin vuonna 1961 nuori poika nimeltään Chen Liuchow varasti lohikäärmeen yrtit ja usutti sen kommunistien leirin kimppuun. Raivostunut Foom tuhosi leirin, jonka jälkeen nokkela Chen houkutteli olennon takaisin uneen luolaansa.


title: Fin Fang Foom

text: Myöhemmin Universumin Vanhimpiin kuuluva Keräilijä sieppasi Foomin osaksi eläintarhaansa, joka sijaitsi syvällä maan alla. Myyrämies kuitenkin vapautti hirviöt omaan palvelukseensa. Fin fang Foom ei kuitenkaan muita hirviöitä huomattavasti älykkäämpänä viihtynyt toisen olennon alaisena ja lähti takaisin luolaansa. Lohikäärmeen lepo ei kuitenkaan kestänyt kauan kun demoni Aan Taanu riivasi olennon. Aikuistunut Chen Liuchow ja hänen johtamansa Yön Legioona kuitenkin vapautti lohikäärmeen riivaajastaan ja väsynyt peto palasi uudelleen uneensa.


title: Fin Fang Foom

text: Tällä välin superroisto Mandariini ryösti makluaanien avaruusaluksen. Hän sai aluksesta käsiinsä voimalliset sormuksensa, joilla haastoi useaan otteeseen arkkivihollisena Rautamiehen. Makluaanit kuitenkin tajusivat Mandariini teon ja päättivät käyttää häntä omien tarkoitusperiensä ajamiseen.


title: Fin Fang Foom

text: Makluaaninen johtaja, velho Chen Hsun muodossa johdatteli Mandariinin herättämään Fin Fang Foomin ja kiristämällä tämän avulla Kiinan hallitusta luovuttamaan itselleen kaiken vallan. Rautamies kuitenkin saapui paikalle taistelemaan verivihollistaan vastaan, mutta lopulta kaikille kävi selväksi makluaanien maailmanvalloitusaikeet. Petetty Mandariini yhdisti voimansa Rautamiehen kanssa ja loi ydiniskun, joka tuhosi kaikki makluaanit - jopa Fin Fang Foomin


title: Fin Fang Foom

text: Fin Fang Foom onnistui kuitenkin luomaan itsensä uudelleen moninaisten tapahtumien jälkeen ja syvän itsetutkiskelun jälkeen päätti tehdä parannuksen ja kääntyä buddhalaiseksi. Hän muutti muotonsa ihmiseksi ja toimi pitkän aikaa Baxter Buildingissa sijaitsevan ravintolan kokkina. Viimeaikaiset tapahtumat kuitenkin ovat osoittaneet, että Foom on manipuloitu alkuperäiseen muotoonsa ja hänen älykkyyttään on alennettu tuntuvasti. Konemies onnistui kuitenkin surmaamaan lohikäärmeen ujuttamalla itsensä tämän sisälle ja pakottamalla Foomin oksentamaan ulos sydämensä. Lohikäärmeen sitkeyden tuntien kuolema on tuskin kovinkaan pitkäaikainen.


title: Fin Fang Foom

text: Fin Fang Foomilla on valtavat fyysiset voimat (Foom nostaa noin 100 tonnia, joka on ylin mittaluokitus Marvel-universumissa) ja kestävyys. Hän pystyy regeneroimaan haavansa yliluonnollisen nopeasti ja on äärimmäisen pitkäikäinen, kenties jopa tuhansia vuosia vanha. Foom kykenee syöksemään kidastaan sumumaisen happopilven jopa yli 90 metrin päähän. Valtavat siivet lohikäärmeen selässä auttavat tämän jopa yli äänennopeuteen (eli noin 343 m/s).


title: Fin Fang Foom

text: Huolimatta petomaisesta ulkonäöstään, Foom on hyvin älykäs. Hänellä on joitain telepaattisia taitoja, joita hän käyttää pääasiallisesti kommunikoidessaan muiden olentojen kanssa. On luultavaa, että käyttäen mielensä kykyjä, Foom kykenee riivaamaan toisia eläviä olentoja tai jopa elottomia esineitä ja toteuttamaan tahtonsa näiden kautta.


title: Fin Fang Foom

text: Foom on myös mestarillinen lähitaistelija ja hän taitaa makluaanien salaisen lähitaistelutekniikan, joka muistuttaa maapallon budolajeja.


title: Fin Fang Foom

text: Fin Fang Foom esiintyi useasti vuonna 1994 tehdyssä Rautamiehen animaatiosarjassa. Hahmon äänenä toimi ääninäyttelijä Neil Ross.


title: Fin Fang Foom

text: Fin Fang Foom esiintyy ensimmäisenä pomohahmona -pelissä. Pelissä hahmon äänenä toimi James Sie.


title: Fokker 50

text: Fokker 50 on pieni matkustajalentokone, joka suunniteltiin seuraajaksi suositulle Fokker Friendship -koneelle tämän myynnin hidastuttua 1980-luvulla. Fokker 50 -lentokoneen tuotanto päättyi vuonna 1996 Fokkerin ajauduttua konkurssiin.


title: Fokker 50

text: Fokker julkisti Fokker 50- ja Fokker 100 -mallit 24. marraskuuta 1983. Fokker 50:stä tuli Fokker F.27 -koneen seuraaja. Fokker 50:ssä oli edeltäjäänsä verrattuna taloudellisemmat ja tehokkaammat moottorit, suurempi määrä komposiittimateriaaleja, digitaalinen avioniikka sekä matkustamoon liittyviä parannuksia.


title: Fokker 50

text: Suomeen Fokkerilla lensi esimerkiksi Airbaltic, joka operoi lennot Lappeenrantaan kyseisellä koneella.


title: Fokker 50

text: Seuraavat lentoyhtiöt ja asevoimat operoivat Fokker 50 -koneita:


title: Identiteetti (matematiikka)

text: Matematiikassa identiteetti liittyy käsitteisiin:


title: Maaperätiede

text: Maaperätiede tutkii maaperää ja maa-ainesta luonnonvarana Maan pinnalla. Tehtäviä ovat esimerkiksi maaperän muodostumisen ja maannosten tutkiminen, maaperäkartoitus sekä maaperän fyysinen, kemiallinen ja biologinen tutkimus.


title: Mandariini (sarjakuvahahmo)

text: Mandariini on Marvel-kustantamon sarjakuvissa esiintyvä superroisto ja Rautamiehen pitkäaikainen arkkivihollinen. Hahmon loivat Stan Lee ja Don Heck. Mandariinin ensiesiintyminen tapahtui "Tales of Suspense" -lehden numerossa 50 (helmikuu 1964). Suomessa Mandariini esiintyi ensimmäisen kerran "Vihreä Mies Hulk" -lehden numerossa 6 (1982) tarinassa "Kosto on suloinen...!"


title: Mandariini (sarjakuvahahmo)

text: Vuonna 2009 IGN-sivuston laatimassa sadan parhaan sarjakuvarikollisen luettelossa Mandariini oli listattu sijalle 81.


title: Mandariini (sarjakuvahahmo)

text: Mandariini on Kiinan varakkaimman liikemiehen poika ajalta ennen vallankumousta. Suku väitti polveutuvansa Tšingis-kaanista, vaikka Mandariinin äiti olikin englantilainen aatelisnainen. Molemmat vanhemmat kuolivat pian pojan syntymän jälkeen ja Mandariinin kasvatti hänen maailmalle katkeroitunut tätinsä isän puolelta.


title: Mandariini (sarjakuvahahmo)

text: Poika osoitti jo varhain tieteellistä neroutta ja käytti suuren perintönsä kouluttaakseen itseään tieteiden eri saroilla Kiinassa ja ulkomailla. Aikuistuttuaan hänestä tuli korkea-arvoinen valtion virkamies, mandariini, ja hänet opittiin pian tuntemaan kautta Kiinan nerokkaana valtiomiehenä.


title: Mandariini (sarjakuvahahmo)

text: Kommunistisen puolueen valtaannousun jälkeen Mandariinilta kuitenkin riistettiin hänen asemansa, palatsinsa ja varakkuutensa. Katkeroituneena Mandariini vaelsi myyttiseen Henkien Laaksoon, josta hän toivoi löytävänsä keinon palauttaa kunniansa. Hän löysi muinaisen avaruusaluksen ja valtavan lohikäärmemaisen luurangon. Alus oli "makluaaneiksi" kutsun sivilisaation ja luuranko aluksen kapteenin, Axonn-Karrin jäänne. Makluaaneista tunnetuin on Fin Fang Foom.


title: Mandariini (sarjakuvahahmo)

text: Mandariini tutkiskeli makluaanien alusta vuosia ja oppi hyödyntämään sen voimanlähteinä toimivia kymmentä sormusta voimakkaina aseina. Voimasormuksillaan Mandariini alisti Henkien Laakson ympärillä asuvat asukkaat ja kohosi pian voimatekijäksi, jota edes virallinen hallitus ei uskaltanut vastustaa. Mandariini otti tavoitteekseen Kiinan, ja sen jälkeen koko maailman valloituksen.


title: Mandariini (sarjakuvahahmo)

text: Maailmanvalloituksensa alussa Mandariini sabotoi amerikkalaisen ohjuskokeen ja varasti ohjukset, jotka olivat Anthony Starkin valmistamia. Stark lensi Rautamiehen haarniskassa Kiinaan etsimään ohjuksiaan. Tämän jälkeen Mandariini ja Rautamies ottivat useasti yhteen. Mandariini yritti muun muassa tuhota Stark-yhtiöt satelliitiltaan laukaistavalla kuolemansäteellä. Hän löysi myös avaruudesta peräisin olevan, 15-metrisen robotin, Ultimon tulivuoren kraatterista, ja lähetti sen Rautamiehen kimppuun.


title: Mandariini (sarjakuvahahmo)

text:
Kaikki Mandariinin yritykset Rautamiehen tuhoamiseksi ovat epäonnistuneet, mutta toisaalta myös Rautamies on epäonnistunut Mandariinin saattamisessa oikeuden eteen. Myös Kostajat ovat taistelleet Mandariinia vastaan.
Mandariini sai pojan, Temujinin, jonka hän kylmästi sijoitti kaukaiseen luostariin. Tämän jälkeen Mandariini pystytti tukikohtansa Gobin autiomaahan ja kohdisti huomionsa Hulkiin. Mandariini liittoutui jopa Hulkin pitkäaikaisen vihollisen Hiekkamiehen kanssa, mutta epäonnistui tästäkin huolimatta Hulkin päihittämisessä, ja lopulta Hulk tuhosi Mandariinin tukikohdan. Opittuaan virheistään Mandariini rakensi Hulk-androidin, ja usutti sen Rautamiehen kimppuun. Mandariini yritti myös surmata Tony Starkin tyttöystävän Janice Cordin. Mandariinin kihlattu Mei Ling kuitenkin pelasti Cordin uhraten oman henkensä.


title: Mandariini (sarjakuvahahmo)

text: Mandariini palasi Kiinaan ja etsi keinoja sormustensa voiman lisäämiseksi. Hän löysikin tiedon "Yin Silmä" -nimisestä talismaanista, joka auttaisi häntä tehtävässä. Juonitteluillaan Mandariini manipuloi epäinhimilliset hakemaan esineen hänelle, mutta Musta Salama voitti Mandariinin ja piilotti voimasormukset.


title: Mandariini (sarjakuvahahmo)

text: Epätoivoissaan Mandariini vaelsi takaisin Henkien Laaksoon ja löysi makluaanien avaruusaluksesta pannan, jonka avulla paikansi sormuksensa. Palatessaan linnaansa Mandariini löysi sen toisen kiinalaisen mestaririkollisen, Keltaisen Kynnen valtaamana. Seuranneessa taistelussa Mandariini haavoittui kuolettavasti, mutta kykeni pantansa avulla siirtämään tajuntansa sormuksiinsa.


title: Mandariini (sarjakuvahahmo)

text: Kynnen vallanhimoinen apuri Loc Do löysi sormukset ja aikoi käyttää niitä omiin tarkoituksiinsa, mutta Mandariini valtasi tämän mielen ja muunsi Materian uudelleenjärjestelijäsormustaan käyttäen Don kehon kopioksi omasta nuoremmasta kehostaan.


title: Mandariini (sarjakuvahahmo)

text: Rakennettuaan tuhotun linnansa uudelleen Mandariini yritti estää Stark-yhtiöiden Kiinan valloituksen. Salanimellä Zhang Tong Mandariini käytti muinaisen salamurhaajakultti Käden palveluksia estääkseen Starkin suunnitelmat.


title: Mandariini (sarjakuvahahmo)

text: Myöhemmin Mandariini pakotti Tajunnan alaisekseen. Tajunta käytti sen jälkeen Mandariinin sormuksia ja nimeä Lady Mandariini, kunnes vapautui Mandariinin hallinnan alta Ryhmä-X-toveriensa Wolverinen ja Jubileen avulla. Tapahtumat johtivat Mandariinin ja Käden välirikkoon.


title: Mandariini (sarjakuvahahmo)

text: Fin Fang Foomin avulla Mandariini valloitti kolmanneksen Kiinasta. Mandariini kuitenkin sai tietää, että ihmiskunnan seassa ihmismuodossa piileskelleet makluaanit yrittivätkin valloittaa Maan hänen avullaan. Raivoissaan Mandariini liittoutui Rautamiehen kanssa ja tuhosi makluaanit ydiniskussa. Rautamiehen kadottua Onslaughtia vastaan käydyssä taistelussa Mandariini yritti valloittaa Venäjän Taivaiden Lohikäärme -nimisen valtavan lentävän linnoituksen avulla.


title: Mandariini (sarjakuvahahmo)

text: Mandariini taisteli Kostajia vastaan ja Rautamiehen onnistui tuhota linnoituksen voimalähde, jolloin Taivaiden Lohikäärme putosi maahan ja murskautui yhdessä Mandariinin kanssa. Mandariini on kuitenkin jo useasti aiemminkin huijannut kuolemaa.


title: Mandariini (sarjakuvahahmo)

text: Rautamiestä vastaan taistelee nykyisin Mandariinin poika, Temujin. Temujin on luonteeltaan isäänsä henkisempi ja kontrolloi mestarillisesti chitään, kaiken elollisen elämänenergiaa.


title: Mandariini (sarjakuvahahmo)

text: Temujin sai haltuunsa isänsä kymmenen sormusta, ja pitää Rautamiehen tuhoamista kunniakysymyksenä. Nuori mies osoittautuikin vaaralliseksi vastustajaksi jopa ilman sormuksiaan. Mandariinin sormukset korruptoivat nuorta miestä ja lisäävät hänen voimatasoaan entisestään.


title: Mandariini (sarjakuvahahmo)

text: Mandariini on yksi Marvel-universumin nerokkaimmista ihmisistä. Hän on tutkinut makluaanien tieteellisiä saavutuksia vuosien ajan ja jopa kehittänyt näiden keksintöjä eteenpäin. Vaikka Mandariinilla ei olekaan omasta takaa supervoimia, hän on erinomainen voimistelija ja mestarillinen lähitaistelija: hän hallitsee useita kamppailulajeja ja murskasi esimerkiksi kerran taistelutaidoillaan joukon Käden ninjoja. Harjoituksen kautta hän on kovettanut ihonsa ja lihaksensa, ja kykenee ilman voimasormustensa apuakin murskaamaan käsillään puuta, tiiliä ja jopa ohutta terästä. Pukunsa voimakentää käyttäen Mandariini on lyönyt kätensä jopa läpi Rautamiehen haarniskaa suojaavan magneettikentän.


title: Mandariini (sarjakuvahahmo)

text: Mandariinin pääasialliset aseet ovat kuitenkin hänen voimasormuksensa, joita hän pitää käsissään. Sormusten toimintaa ei voi selittää nykyisen teknologisen tietämyksen puitteissa, mutta niiden tiedetään olevan miltei rajattomia energianlähteitä. Sormusten avulla Mandariini hallitsee lukuisia voimia, joita kykenee ilmeisesti myös yhdistelemään. Sormusten voimalla hän siirsi esimerkiksi joukkueellisen kiinalaisia sotilaita silmänräpäyksessä Kuuhun.


title: Mandariini (sarjakuvahahmo)

text: Sormusten voimat ja sormet, joissa Mandariini niitä, lueteltuina: Vuosien saatossa Mandariini on luonut voimakkaan psyykkisen siteen sormuksiinsa. Side on vahvistanut suunnattomasti hänen voimiaan ja siteen ansiosta kukaan muu kuin Mandariini ei kykene käyttämään sormuksia. Mandariini kykenee myös komentamaan sormuksiaan vaikka ne olisivat pitkänkin matkan päässä hänestä. Mandariini kykenee mielensä voiman avulla tarkkailemaan sormustensa lähellä tapahtuvia tapahtumia.


title: Mandariini (sarjakuvahahmo)

text: Jatkuva sormusten käyttö on muuttanut Mandariinin kädet vihreiksi ja suomuisiksi (kenties johtuen makluaanien lohikäärmemäisyydestä).


title: Mandariini (sarjakuvahahmo)

text: Mandariini oli pääasiallinen vihollinen lyhytaikaiseksi jääneessä "Rautamies"-animaatiosarjassa. Hahmon ääninä toimivat Ed Gilbert ensimmäisellä tuotantokaudella ja Robert Ito toisella kaudella. Sarjassa Mandariini on arkeologi, joka paetessaan aavikkorosvoja putoaa muinaiseen katakombiin, jonka uumenissa lepää muukalaisten avaruusalus. Avaruusaluksesta Mandariini löytää kymmenen voimallista jalokiveä, mutta toteaa että aavikkorosvot ovat surmanneet jopa hänen vaimonsa.


title: Mandariini (sarjakuvahahmo)

text: Rosvojen jäljiltä ovat jääneet vain Mandariinin vaimon kymmnen sormusta, joihin tämä upottaa hankkimansa jalokivet. Pantuaan sormukset sormiinsa Mandariini muuttuu fyysisesti: hänen ihonsa muuttuu vihreäksi, korvat suipoiksi ja hänen lihasmassansa kasvaa. Mandariini hankkii ympärilleen lukuisia kätyreitä, kuten Harmaan Kalman, Elolaserin, MODOKin ja Mustan Ruoskan, ja alkaa hyökkäillä arkkivihollisensa Rautamiehen kimppuun.


title: Mandariini (sarjakuvahahmo)

text: Sarjan lopussa Rautamies onnistuu heijastamaan Mandariinin sormusten voiman takaisin tähän itseensä, minkä jälkeen Mandariini jää avuttomana aavikkorosvojen kynsiin.


title: Mandariini (sarjakuvahahmo)

text: Vuonna 2007 Mandariini esiintyi "The Invincible Iron Man" -elokuvan lopussa, jossa Li Mein oli tarkoitus herättää Mandariini henkiin. Hahmon äänenä toimi Fred Tatasciore.


title: K. A. Tavaststjerna

text: Karl August Tavaststjerna (13. toukokuuta 1860 Mikkelin maalaiskunta – 20. maaliskuuta 1898 Pori) on eräs tunnetuimmista suomenruotsalaisista kirjailijoista.


title: K. A. Tavaststjerna

text: Karl August syntyi vanhaan aatelisperheeseen, jonka kantaisä oli vuonna 1683 aateloitu Erik Tavaststjerna. Hänen isänsä, Carl Johan Tavaststjerna oli urasotilas, joka saavutti kenraalimajurin arvon ennen kuolemaansa. Hänen äitinsä Catharina Fredrika Granfeltin suku oli vielä vanhempi, sillä se katsoi rälssioikeutensa periytyvän vuonna 1586 aateloidulta Gudmund Arundinpojalta. Karl August, näin ollen, vietti lapsuutensa yläluokkaisessa ympäristössä. Tavaststjernojen koti oli ensin Annilan kartanossa Mikkeli pitäjässä, ja myöhemmin, Carl Johanin saatua vuonna 1868 siirron toiseen yksikköön, Ryttylän kartano Hausjärvellä.


title: K. A. Tavaststjerna

text: Tavaststjernan äiti kuoli pian muuton jälkeen lavantautiin, saatuaan tartunnan perustamallaan sairastuvalla jossa hoidettiin 1860-luvun nälkävuosien seurauksena pitäjään tulleita kerjäläisiä. Karl August lähetettiin äitinsä kuoleman jälkeen yksityiskouluun Helsinkiin, jossa hän asui enonsa, Helsingin yliopiston dogmatiikan ja siveysopin professorin, A. F. Granfeltin luona. Vuonna 1872 hänen isänsä meni uusiin naimisiin ja koko perhe muutti takaisin Mikkeliin, jonka ruotsinkielisessä lyseossa Tavaststjerna aloitti opintonsa. Tavastjernan isän kuoltua kahta vuotta myöhemmin, hänen huoltajakseen tuli eversti Constantin Ruin. Lukuvuodet Tavaststjerna asui kuitenkin yhä Mikkelissä, kunnes valmistui vuonna 1878 ja haki arkkitehdin opintoihin Helsingin Polyteknilliseen kouluun.


title: K. A. Tavaststjerna

text: Hänen ensimmäiset julkaistut runonsa ilmestyivät vuonna 1879 Polyteknillisen koulun lehdessä, "Arbetaren." Suurin osa näistä varhaisista runoista päätyi myöhemmin myös hänen ensimmäiseen kokoelmaansa "För morgonbris" (1883), joka julkaistiin samana vuonna kun Tavaststjerna valmistui arkkitehdiksi. Tavaststjerna kammoksui Suomen henkistä ilmapiiriä ja kirjoitti lokakuulle 1880 päivätyssä kirjeessä:


title: K. A. Tavaststjerna

text: Hän lähtikin heti valmistuttuaan Pariisiin jatkamaan arkkitehdin opintojaan. Siellä ollessaan hänestä tuli vakiovieras suomalaisen kuvanveistäjän Walter Runebergin salongissa, jossa hän tutustui myös moniin muihin pohjoismaalaisiin taiteilijoihin ja kirjailijoihin, kuten esimerkiksi August Strindbergiin ja kirjallisuuden Nobel-palkinnon myöhemmin voittaneeseen Bjørnstjerne Bjørnsoniin. Opintojen suhteen Pariisin-matka osoittautui kuitenkin hukkaanheitetyksi, sillä Tavaststjernalle selvisi varsin pian, ettei mitään opittavaa olisi ellei hän pääsisi sisään École des Beaux-Arts -taidekouluun, minkä pyrkimyksen hän kuitenkin katsoi liian vaikeaksi ja aikaavieväksi. Keväällä Tavaststjerna palasi Suomeen ja ryhtyi työhön Rakennushallituksessa.


title: K. A. Tavaststjerna

text: Seuraavat vuodet Tavaststjerna jatkoi kirjallista työtään kirjoittamalla runoja ja joitakin näytelmiä. Hänen seuraava runokokoelmansa "Nya vers" ilmestyi vuonna 1885. Hänen näkemyksensä Suomen henkisestä tilasta eivät olleet juuri muuttuneet, ja hän turhautui Helsingissä entistä enemmän. Vuonna 1885 hän alkoi suunnitella uuden sanomalehden perustamista ystävänsä Hjalmar Neiglickin kanssa, joka olisi ylittänyt suomalaiset puoluerajat ja kieliriidan ja kirjoittanut kosmopoliittisesta näkökulmasta, mutta hanke kaatui rahanpuutteeseen. Kirjallista menestystä Tavaststjerna alkoi saada seuraavana vuonna, kun hänen ensimmäinen romaaninsa "Lapsuudenystävät" julkaistiin. Kirja möi hyvin, ja siitä otettiin toinen painos jo vuonna 1887. Hollanninkielinen käännös ilmestyi vuonna 1889 ja saksaksi tarina ilmestyi sanomalehdessä jatkokertomuksena.


title: K. A. Tavaststjerna

text: Hän valmistui arkkitehdiksi vuonna 1883 ja oli myös "Hangön" (vuosina 1895–1896) ja "Björneborgs Tidningin" (vuosina 1896–1898) toimittaja, runoilija, sanoittaja ja ruotsinkielisen realismin perustaja.


title: K. A. Tavaststjerna

text: Tavaststjerna syntyi upseeriperheeseen, ja ironisesti häntä kutsuttiin myöhemmin "patriootiksi vailla isänmaata" (myös romaani "En patriot utan fosterland I–II", 1896), mikä viittaa hänen ulkomaanvuosiensa aikana muodostuneeseen ulkopuoliseen näkökulmaan. Tavaststjernan kerrotaan menehtyneen Porissa vuonna 1898 keuhkotulehdukseen saatuaan lääkkeen sijasta kuolettavan annoksen lamppuöljyä. Toisten lähteiden mukaan hän menehtyi sairaanhoitajan virheeseen.


title: K. A. Tavaststjerna

text: Tavaststjerna synnytti suomenruotsalaisen runouden realismisuuntauksen esikoiskokoelmallaan "För morgonbris" (1883) ja nousi lopullisesti realismin eturintamaan romaaneillaan "Lapsuuden ystävät" ("Barndomsvänner", 1886) ja "Kovina aikoina" ("Hårda tider", 1891). Juhani Aho suomensi useita Tavaststjernan kirjoja. He olivat tutustuneet tuolloin suositussa kulttuuriseurapiirin kohtaamispaikassa, Minna Canthin Kanttilan kodin salongissa.


title: Lissabonin fado

text: Lissabonin fado () on portugalilaisen fado-musiikin tyylilaji, joka syntyi todennäköisesti työväenasuinalueilla (Alfama, Castelo, Mouraria, Bairro Alto, Madragoa) Lissabonissa ja jota kuunneltiin esimerkiksi baareissa. Ensimmäinen tunnettu fadista oli Maria Severa. Lauletuin aihe fadossa on "saudade" (kaiho, kaipuu).


title: Lissabonin fado

text: Salazarin diktatuurin aikana mm. sosiaalisia ongelmia ja politiikkaa käsittelevät sanoitukset sensuroitiin. "Klassisen" fadon (tunnetaan myös fado castiçona) tuoreimpia esittäjiä ovat mm Alfredo Marceneiro, Berta Cardoso, Hermínia Silva, Fernando Farinha sekä Fernando Maurício, kaikki mainitut ovat jo kuolleet.


title: Lissabonin fado

text: Moderni fado syntyi Amália Rodriguesin vaikutuksella. Hän teki suosituiksi merkittävien runoilijoiden (mm. Luís de Camões, José Régio, Pedro Homem de Mello, Alexandre O’Neill, David Mourão-Ferreira, José Carlos Ary dos Santos) runoihin perustuvat fadot.


title: Lissabonin fado

text: Tunnetuimpia fado de Lisboan esittäjiä nykyään ovat mm. Dulce Pontes, Mariza, Joana Amendoeira, Mafalda Arnauth, Raquel Tavares, Kátia Guerreiro, Camané, Helder Moutinho, Mísia sekä Cristina Branco.


title: Pääjohtaja

text: Pääjohtaja on eräiden yritysten ja laitosten johtajasta käytetty nimitys.


title: Pääjohtaja

text: Pääjohtaja-nimitystä on käytetty suuryritysten toimitusjohtajasta. Perinteisesti nimitystä pääjohtaja on käytetty joissakin suurissa yhtiöissä henkilöstä, joka hoitaa sekä hallituksen puheenjohtajan että toimitusjohtajan tehtäviä, tai henkilöstä, jonka alaisena toimii yksi tai useampi varsinainen toimitusjohtaja.


title: Pääjohtaja

text: Eräissä laitoksissa on pääjohtaja. Tällaisia laitoksia ovat mm. Tulli, Metsähallitus ja Kansallisooppera, aiemmin myös Yle.


title: Pääjohtaja

text: Johtokunnan puheenjohtajasta käytetään toisinaan nimitystä pääjohtaja. Näin on esimerkiksi Suomen Pankissa.


title: Leivonta

text: Leivonta on leipien, kakkujen, pullien, torttujen, piirakoiden jne. valmistamista vehnä- ja muista jauhoista siten, että pääosin vedestä tai maidosta ja jauhoista koostuva taikina kohotetaan leivinhiivan, leivinjauheen, ruokasoodan tai hirvensarvisuolan avulla kuohkeaksi ja paistetaan uunissa.


title: Leivonta

text: Leivonnassa on tärkeätä, että ainesmäärät ovat oikeat. Vanhoissa valmistusohjeissa ne ilmoitettiin yleensä painoina, nykyään useimmiten tilavuuksina.


title: Leivonta

text: Melkein kaikki leivonnaiset sisältävät vehnäjauhoja. Vehnäjauhojen lisäksi muita usein käytettyjä jauhoja ovat ainakin grahamjauhot, jotka ovat täysjyvävehnäjauhoja, sekä ohra-, ruis-, tattari-, speltti-, peruna- ja maissijauhot. Lisäksi voidaan käyttää kaikenlaisia hiutaleita, ryynejä, perunaa, mantelimassaa, kookosta, kaakaota jne.


title: Leivonta

text: Jauhojen, hiutaleiden, ryynien, nesteen ja kohotusaineen lisäksi leivonnassa käytetään yleensä rasvaa (voita, margariinia tai öljyä), kananmunia, suolaa ja sokeria ja/tai muita makeutusaineita. Lisäksi leivonnainen voidaan maustaa ja koristaa lukemattomin tavoin.


title: Leivonta

text: Leivinhiiva sisältää elävää hiivasientä ja muuttaa noin 37-asteisessa taikinassa olevan sokerin hiilidioksidiksi ja alkoholiksi: siksi taikinassa on hyvä olla pieni määrä sokeria, joka nopeuttaa kohoamista samalla kun sen määrä vähenee. Vehnäjauho puolestaan sisältää gluteenia (valkuaisainetta), joka alustettaessa imee itseensä vettä ja paisuu. Taikinasta tulee sitkoista ja notkeaa ja siihen muodostuu ohutta gluteenirihmastoa. Taikina nousee huoneenlämmössä ja myös paistamisen aikana uunissa. Nousemisen aikana syntyvät pienet kaasukuplat säilyvät oikein alustetussa taikinassa, joka kohoaa hyvin ja siitä tulee kuohkeaa.


title: Leivonta

text: Hiiva on tuoretuote. Nyrkkisääntönä on, että taikinaan, joka sisältää "n" desilitraa nestettä, lisätään 10*"n" grammaa tuorehiivaa. Kuivahiiva puolestaan on melkein vedetöntä jauhomaista hiivaa, joka säilyy hyvin. Kuivahiivaa myydään annospusseissa, pussillinen vastaa yleensä 25 g tuorehiivaa.


title: Leivonta

text: Leivinjauhe sisältää natriumbikarbonaattia, happamia fosfaatteja ja tärkkelystä. Huoneenlämmössä leivinjauheesta ei juuri haihdu hiilidioksidia: varsinainen taikinan nouseminen tapahtuu uunissa paistamisen aikana.


title: Leivonta

text: Ruokasooda sisältää vain natriumbikarbonaattia. Jotta siitä pääsisi vapautumaan kaikki hiilidioksidi, on taikinassa oltava jotakin hapanta ainesta (esimerkiksi puolukkaa tai piimää). Muutoin leivonnaisesta tulee lipeän makuinen.


title: Leivonta

text: Hirvensarvisuola sisältää ammoniumkarbonaattia. Kuumennettaessa siitä vapautuu hiilidioksidia ja ammoniakkia, mikä kohottaa ja kuohkeuttaa leivonnaiset. Hirvensarvisuolaa käytetään nykyään vähän, lähinnä pikkuleipiin ja kekseihin. Kakkutaikinassa ammoniakki ei pääse kokonaan haihtumaan, ja siitä voi tulla sivumakua. Hirvensarvisuola väljähtyy helposti ja sitä on säilytettävä tiiviissä pakkauksessa.


title: Leivonta

text: Olut sisältää myös hiivaa ja sitä voidaan käyttää myös nostatusaineena esimerkiksi pizzoissa.


title: Leivonta

text: Leivottaessa ainekset sekoitetaan kiinteämmäksi leipä- tai vetelämmäksi kakkutaikinaksi, piiraisiin ja paistoksiin tarkoitetuksi voi- tai kekseihin ja jälkiruokiin sopivaksi murotaikinaksi. Usein hiivataikinan annetaan nousta tässä vaiheessa ensimmäisen kerran. Taikinasta muodostetaan leivonnaisia, jotka asetellaan suoraan pellille tai leivinpaperin päälle tai kaadetaan erikokoisiin ja -muotoisiin leivontavuokiin. Hiivataikinan annetaan nousta uudelleen. Leivonnaiset paistetaan kypsiksi uunissa.


title: Tapio Suominen

text: Tapio Suominen voi tarkoittaa seuraavia henkilöitä:


title: Foz do Iguaçu

text: Foz do Iguaçu on kaupunki Paranán osavaltiossa Brasiliassa. Kaupungin asukasluku oli 256 088 vuonna 2010. Kaupunki sijaitsee noin 650 kilometriä länteen Paranán pääkaupungista, Curitibasta. Foz do Iguaçun tärkein nähtävyys on Iguassun vesiputoukset. Kaupungin alueella sijaitsee myös Itaipun pato.


title: Tapio Suominen (ohjaaja)

text: Mauri Erkki Tapio Suominen (s. 2. marraskuuta 1946 Porvoo) on suomalainen elokuvaohjaaja. Hän nousi maineeseen ohjaamallaan elokuvalla "Täältä tullaan elämä!" (1980).


title: Tapio Suominen (ohjaaja)

text: Suominen opiskeli Taideteollisessa korkeakoulussa 1966–1970 ja valmistui sieltä ohjaajaksi. Hänen esikoisohjauksensa oli "Narrien illat" (1970). Elokuvien ohella Suominen on tehnyt televisioelokuvia ja -sarjoja. Vuonna 2003 valmistunut "Mosku – lajinsa viimeinen" kertoo lappilaisesta poromiehestä Aleksanteri Hihnavaarasta.


title: Tapio Suominen (ohjaaja)

text: Porvoossa syntynyt Suominen vietti lapsuutensa Kajaanissa ja asuu nyt (marraskuu 2006) Kuusamossa. Hänen veljensä oli laulaja Markku Suominen.


title: Eva Gyldén

text: Eva Kaarina Gyldén (8. huhtikuuta 1930, Viipuri – 30. lokakuuta 2006, Tampere) oli suomalainen näyttelijä. Hän valmistui näyttelijäksi Suomen Teatterikoulusta.


title: Eva Gyldén

text: Valmistuttuaan Gyldén meni Lahden kaupunginteatteriin 1953, sieltä Kotkan kaupunginteatteriin ja sitten Tampereelle. Gyldén näytteli Tampereen Työväen Teatterissa 34 vuotta ja jäi sieltä eläkkeelle 1993. Hän näytteli paitsi näytelmissä, myös musikaaleissa, opereteissa ja oopperoissa päärooleissa. Operettirooleista merkittävin oli Elizan rooli "My Fair Ladyssa" (1985). Gyldén esiintyi myös Tampereen oopperassa ja työskenteli Tampereen konservatorion oopperaluokan opettajana ja ohjaajana 1974–1990.


title: Olli Tammi

text: Eino Olavi (Olli) Tammi (s. 24. joulukuuta 1924 Helsinki) on suomalainen matemaatikko, joka Helsingin yliopiston matematiikan professori 1970–1992. Hän on tutkinut sileitä funktioita ja perspektiiviopin teoriaa. Hän teki väitöskirjansa Helsingin yliopistossa vuonna 1952. Sen otsikko oli "On the Minimalization of the Coefficients of Schlicht Functions". Hän kuvasi ensimmäisenä Sputnik 1 -satelliitin lentoa Suomesta käsin. Kuva julkaistiin sanomalehti Maakansassa 17. lokakuuta 1957.


title: Pekkaniska

text: Pekkaniska on ajoneuvonostureita, nostolava-autoja ja henkilönostimia vuokraava ja myyvä konserni.


title: Pekkaniska

text: Pekkaniskan juuret juontavat 1950-luvun loppupuolelle, jolloin Pekka Niska ryhtyi yrittäjäksi ja alkoi vähitellen harjoittaa nostureiden vuokraustoimintaa. 1980-luvulla yritys alkoi toimia omistajansa mukaisesti nimellä Pekkaniska Oy. Samalla vuosikymmenellä nostotoiminta aloitettiin myös silloisen Neuvostoliiton alueella, Moskovassa, Leningradissa ja Tallinnassa. Myös Pekkaniska Oy:n nykyinen pääkonttori perustettiin Vantaan Petikkoon 1980-luvulla.


title: Pekkaniska

text: 1990-luvun alussa rakentaminen romahti Suomessa, jolloin 1980-luvulla aloitettu idän kauppa muodostui yrityksen kannalta erittäin tärkeäksi. 1990-luvun loppupuolella Pekkaniska Oy perusti tytäryritykset Baltiaan: Pekka Niska Eesti AS:n Viroon ja SIA Pekkaniskan Latviaan . Vuonna 1997 Pekkaniska sai Skandinavian ensimmäisen nostoalan yritykselle myönnetyn SFS-EN ISO 9001 -sertifikaatin. Sertifikaatti kattaa koko Pekkaniska Oy:n toiminnan.


title: Pekkaniska

text: 2000-luvulle tultaessa yritys perusti Liettuaan tytäryhtiön Pekkaniska UAB:n.. Vuonna 2009 yrityksen alkuperäinen perustaja Pekka Niska vetäytyi yrityksen toiminnasta, ja yrityksen johtoon nousi Janne Niska. Janne Niska kuoli yllättäen helmikuussa 2014. Hän puolestaan testamenttasi Pekkaniska Oy:n osake-enemmistön yrityksen silloiselle johdolle.


title: Pekkaniska

text: Nykyisin yrityksellä on yhteensä 30 toimipistettä ja 7 000 koneen kalusto. Suomen lisäksi Pekkaniskalla on toimintaa Venäjällä, Ukrainassa, Ruotsissa ja Baltiassa.


title: Pekkaniska

text: Pekkaniska on myös tunnettu kuntobonuksistaan ja terveellisiin elämäntapoihin kannustavasta henkilöstöpolitiikastaan. Kuntobonukset otettiin yrityksessä käyttöön jo vuonna 1989. Nykyään yritys maksaa vuosittaisia kuntobonuksia muun muassa tupakoimattomuudesta, raittiudesta ja kuntoilusta. Lisäksi bonusta maksetaan, mikäli työntekijällä ei ole vuoden aikana ollut sairaspoissaoloja tai mikäli työntekijä lopettaa tupakanpolton.


title: Pekkaniska

text: 2009: Vuoden Terveysteko -tunnustuspalkinto, Terveyden edistämisen keskus ry.


title: Pekkaniska

text: 2010: Suomen paras työllistäjä, "Suomen Kuvalehti".


title: Pekkaniska

text: 2014: Suomen kolmanneksi maineikkain yritys


title: Pekkaniska

text: 2015: Suomen kolmanneksi maineikkain yritys


title: Pekka Niska

text: Pekka Niska (s. 1939 Rautio) on suomalainen yrittäjä, joka on perustanut nosturiyritys Pekkaniska Oy:n.


title: Pekka Niska

text: Pohjois-Pohjanmaalta kotoisin oleva Niska ryhtyi yrittäjäksi 1950-luvun lopussa ja alkoi myöhemmin harjoittaa nostureiden vuokraustoimintaa. Hänen yrityksensä toiminta laajeni vähitellen koko Suomeen ja vuodesta 1983 alkaen myös silloiseen Neuvostoliittoon. Niska joutui 1990-luvun laman aikana velkasaneeraukseen ulkomaisten valuuttavelkojensa vuoksi. Hän sai velat maksettua laajentamalla toimintaansa Venäjälle.


title: Pekka Niska

text: Niska on tunnettu intohimoisena kuntoilijana. Hän on pyrkinyt kannustamaan yrityksensä henkilöstöä terveellisiin elämäntapoihin jakamalla 1980-luvulta alkaen lisäbonuksia kuntoilua harrastaville, raittiille tai tupakoimattomille työntekijöille.


title: Pekka Niska

text: Niska sai heinäkuussa 2009 aivoinfarktin, jonka seurauksena hän vajosi kolmeksi kuukaudeksi koomaan ja sokeutui kolmeksi vuodeksi. Hän on kuitenkin sittemmin toipunut. Niska sai julkisuutta anoessaan vuonna 2007 Helsingin kaupungilta rakennuslupaa suurelle tanssilavalle, jonka hän halusi rakentaa niin sanottujen paikalle. Helsingin kaupunginhallitus vastusti ajatusta. Hanke raukesi Niskan sairauskohtauksen jälkeen ja tontti luovutettiinkin Helsingin keskustakirjaston rakentamiseen.


title: Pekka Niska

text: Pekka Niskan poika Janne Niska perusti vuonna 1996 oman yrityksensä, nostolava-autoja vuokraavan Janneniskan. Pekka Niskan saatua vuonna 2009 infarktin Janne Niska otti molempien yritysten johdon käsiinsä. Janne Niskan kuoltua vuonna 2014 konsernien johto on jälleen erotettu toisistaan. Pekka Niska kuuluu edelleen Pekkaniskan suuromistajiin.


title: João Café Filho

text: João Café Filho (3. helmikuuta 1899 – 20. helmikuuta 1970) oli brasilialainen poliitikko. Hän oli Getulio Vargasin varapresidentti ja hän nousi presidentiksi Vargasin tehtyä itsemurhan 1954. Kaksi kuukautta ennen kautensa päättymistä (olisi pitänyt päättyä 31.1.1956) hän erosi viitaten heikkoon terveydentilaansa. Myöhemmin hän yritti palata virkaansa, mutta kongressi ja armeija estivät virkaanpaluun, koska epäilivät, että hän ei päästäisi vastavalittua Juscelino Kubitschekia nousemaan virkaansa.


title: Jorge Icaza Coronel

text: Jorge Icaza Coronel (1906 – 1978) on yksi Ecuadorin tunnetuimmista kirjailijoista. Hänet tunnetaan erityisesti romaanista Huasipungo (1934), joka kertoo Ecuadorin intiaanien riistosta. Hänen romaaninsa on yksi tunnetuimmista ingenismosuuntausta edustavista romaaneista.


title: Air Tahiti Nui

text: Air Tahiti Nui on ranskanpolynesialainen lentoyhtiö, jonka pääkonttori sijaitsee Tahitin pääkaupungissa Papeetessa. Yhtiö lentää Faa'an kansainväliseltä lentoasemalta.


title: Air Tahiti Nui

text: Air Tahiti Nuilla on viisi kohdetta:


title: Air Tahiti Nui

text: Heinäkuussa 2015:


title: Suomalaisia sosialisteja

text: Suomalaisia sosialisteja I – III on Työväen sivistysliiton vuosina 1943–1947 julkaisema kolmiosainen teossarja, jossa esitellään Suomen työväenliikkeen keskeisiä henkilöitä N. R. af Ursinista Väinö Vankkojaan. Kirjasarjan tarkoituksena oli ”sanomalehtikirjoitusta laajemmin arvioida vanhojen suomalaisten sosialistien työtä”. Teoksen toimitti Työväen Kirjarenkaan työvaliokunta.


title: Suomalaisia sosialisteja

text: "Suomalaisten sosialistien" tarkoituksena oli esitellä edesmenneitä suomalaisia työväenjohtajia ja heidän työtään nuoremmalle polvelle.


title: Suomalaisia sosialisteja

text: 1960-luvun lopulla teos uusittiin Hannu Soikkasen johdolla. Uusi työväenjohtajia esittelevä teos sai nimekseen "Tiennäyttäjät".


title: Michael Porter

text: Michael Everett Porter (s. 1947 Ann Arbor, Michigan) on yhdysvaltalainen liiketaloustieteen professori, kirjailija ja konsultti.


title: Michael Porter

text:
Porter on keskittynyt liikkeenjohdon ja kansantalouden tutkimiseen. Hän hoitaa päätyönään Bishop William Lawrence -professuuria Harvard Business Schoolissa, ja johtaa myös sen Strategian ja kilpailukyvyn instituuttia.
Vuonna 2005 Porter listattiin ensimmäiseksi maailman 50 merkittävimmän bisnesajattelijan listalla.


title: Michael Porter

text: Porter harjoittaa konsultointia vuonna 1984 perustamansa kansainvälisen strategia- ja johtamiskonsultointiyritys Monitor Groupin kautta. Yrityksen päämaja on Massachusettsin Cambridgessä.


title: Michael Porter

text: Hänellä on takanaan myös kohtalaisen menestyksekäs urheilu-ura.Porter on yksi maailman johtavista strategisen liikkeenjohdon ajattelijoista. Hän keskittyy pääasiassa kysymyksiin kuinka yritykset tai alueet voivat rakentaa kilpailuedun ja kehittää kilpailustrategian.


title: Michael Porter

text: Kilpailussa päätehtävä on valita, missä yritys kilpailee ja kuinka menettelee muita markkinoiden voimia vastaan.


title: Michael Porter

text: Kilpailuvoimia on viisi: Asiakkaat, tavarantoimittajat, korvaavat tuotteet (substituutit) sekä nykyiset että mahdolliset kilpailijat. Kilpailustrategia on korvaamaton menestyksen edellytys, jos yritys aikoo pärjätä kilpailussa näitä edellä mainittuja voimia vastaan.


title: Michael Porter

text: Porterin (1997; 1998: x; 1996, 61–78) mukaan kilpailustrategiateoria tarjoaa rikkaan viitekehyksen, joka paljastaa merkittäviä eroja yritysten välillä, sekä kertoo, kuinka yritykset voivat löytää oman erityisen asemansa, kilpailuedun ja menestyvän toimintastrategian (Porter 1988).


title: Michael Porter

text:
Porter ei ole sanoutunut irti suunnittelun koulukunnan kysymyksenasettelusta, mutta hän käänsi huomion kilpailustrategiaan, jonka tarkastelua varten hän loi analyyttisen rungon. Porter (1998: xiii) katsoo vuonna 1998 kilpailustrategiateoksensa uudessa johdantokirjoituksessaan, ettei hän muuttaisi lähes 20 vuotta aiemmin kirjoittamasta teoriastaan mitään, paitsi ehkä lisäisi muutamia esimerkkejä kansainvälisestä liike-elämästä.
Uudessa johdannossa hän korosti myös, ettei liike-elämä ole muuttunut uuden teknologian ja internetin saapumisen jälkeen niin ratkaisevasti, että kilpailussa vaikuttavat viisi voimaa olisivat menettäneet merkitystään. Ostajien neuvotteluvoima on kuitenkin kasvanut (Porter 2001a: 81- 82).


title: Michael Porter

text: Porter (1996) liitti sanaan strategia välittömästi sanan asemointi, jolloin strateginen asemointi merkitsi samanlaisten tai erilaisten toimien suorittamista eri tavalla kuin kilpailija tekee. Strateginen asemointi on löydettävissä Porterin (2001a, 91) mukaan jos (1) yritys asettaa itselleen oikean tavoitteen kestävän kannattavuuden varaan, (2) yritys esittää arvoväittämän, joka poikkeaa kilpailjoiden tarjoamista (eli mitä arvoa asiakas kokee), (3) yrityksen strategia kuvastuu erottuvassa arvoketjussa ja kun (4) strategia määrittelee, miten kaikki yrityksen tekemiset sopivat yhteen. Asemoinnissa on kyse toimialan rakenteen selvittämisestä, yrityksen heikkouksien ja vahvuuksien tunnistamisesta sekä sopivan strategian löytämisestä kilpailutilanteeseen (Porter 1998, 30).


title: Michael Porter

text: Porterin (2001a, 91) mukaan menestyvän strategisen asemoinnin yksi keskeisimmistä periaatteista on, että yritys voi esittää arvoväittämän eli joukkon etuja, jotka poikkeavat kilpailijoiden tarjoamista: ”Yrityksen täytyy määritellä selvästi erottuva arvoväittämä, jonka takana se seisoo, vaikka tämä merkitsisi luopumista erinäisistä mahdollisuuksista. Ilman johtamisen jatkuvuutta yritysten on vaikea kehittää ainutlaatuisia taitoja ja resursseja ja rakentaa itselleen vankkaa mainetta asiakkaiden keskuudessa”.


title: Michael Porter

text: Arvon tuottamisen ja strategian välinen yhteys on keskeinen. Menestyksen salaisuus Porterin arvoketjumallissa on juuri arvon tuottaminen ostajalle.


title: Michael Porter

text: Porter on tähdentänyt kuluttajan kasvavaa merkitystä nykyisessä liiketoimintaympäristössä: pull-strategian yleistyminen kääntää huomion loppuasiakkaaseen, asiakkaiden identifioiminen on yleistynyt, erilaistumisstrategia pakkauksista alkaen tuottaa lisäarvoa kuluttajille. Jos yrityksellä ei ole kustannustehokkuuden tuomaa kilpailuetua, yrityksen täytyy keskittyä toimensa ostajiin, jotka eivät ole hintaherkkiä (Porter 1998, 119–120).


title: Michael Porter

text: Porter (1998, 5) tähdentää, että struktuurianalyysin avulla voidaan diagnosoida toimialan kilpailutilannetta yhtä hyvin yksittäisessä valtiossa kuin kansainvälisillä markkinoilla, vaikka toki jotkut institutionaaliset olot voivat vaihdella. Samat rakenteelliset tekijät ja markkinavoimat vaikuttavat myös kansainvälisessä liiketoiminnassa kuin voimakkaasti kotimaisilla sisämarkkinoilla (Porter 1998, 276). Yritykset voivat osallistua kansainväliseen toimintaan erilaisten perusratkaisujen mukaisesti: lisenssien, viennin tai suorien ulkomaisten investointien avulla (Porter 1998, 277).


title: Michael Porter

text: Globaalin kilpailun menestystekijät voivat syntyä suhteellisesta kilpailuedusta, tuotannon mittakaavaedusta, kokemuksesta, logistisesta mittakaavaedusta, markkinoinnin mittakaavaedusta, myynnin mittakaavaedusta, tuotteiden erilaistamisesta, teknologisesta osaamisesta ja tuotannon liikkuvuudesta. Kansainväliset markkinat stimuloivat strategiseen kekseliäisyyteen: tuotteita täytyy sopeuttaa, markkinasegmentit täytyy tunnistaa uudella tavalla vieraassa maassa, paikallisen tuotannon mahdollisuus täytyy selvittää (Porter 1998, 289–290).


title: Michael Porter

text: Porterin (1997; 1998, 47) mukaan yrityksen asemoinnin laatiminen ilman kilpailija-analyysia perustuu vain vaarallisiin olettamuksiin, jolloin on kuviteltu, ettei kilpailijoita voi analysoida. Kilpailijoiden tavoitteiden analysointi on kuitenkin ratkaisevaa, jotta yritys voi välttää virheellisiä strategisia siirtoja tuottaen kivuliaan kilpailutilanteen muiden yritysten kanssa (Porter 1998, 57).


title: Michael Porter

text: Kilpailuanalyysissä tulee Porterin mukaan selvittää mm. kilpailijoiden usko suhteellisesta asemastaan, historiallinen identifikaatio, kulttuurierot, organisaation arvot, uskomukset tulevasta kehitystrendistä sekä kilpailijoiden kapasiteetti. Kilpailijat merkitsevät ostajan kasvavaa neuvotteluvoimaa valikoiman laajetessa. Yhden yrityksen ja yhden tuotteen markkinoilla asiakkaan neuvotteluvoima jäisi sen sijaan niukaksi. Kilpailijoiden toimiessa tehokkaasti tulee kunkin yrityksen selvittää, mikä on yrityksen mahdollinen menestyksellinen arvoväittämä omalle asiakkaalleen.


title: Michael Porter

text: Ostajat, korvaavat tuotteet, toimittajat ja alalle pyrkijät ovat kilpailijoita myös itse yritykselle, jonka täytyy sopeutua olosuhteisiin. Uudet alalle pyrkijät tuovat uutta kapasiteettia, he tavoittelevat markkinaosuuksia ja käyttävät rajallisia resursseja. Hinnat voivat laskea alalle uusien tulijoiden tähden. Kuluttajat löytävät enemmän vaihtoehtoja, kun alalle ovat uudet yritykset pyrkimässä, minkä vuoksi itse yritys kohtaa yhä kireämmän kilpailun.


title: Michael Porter

text: Korvaavalla tuotteella Porter tarkoittaa sellaisia tuotteita, jotka voivat suorittaa samaa tehtävää tai vastata samaan tarpeeseen (Porter 1998, 23) kuin toimialan omat tuotteet. Joskus korvaavat tuotteet voivat olla varsin kaukana itse toimialasta, koska kyse on kuluttajan rajallisten taloudellisten, henkisten tai ajallisten resurssien jakautumisesta.


title: Michael Porter

text:
Olemassa olevat yritykset suojautuvat uusia tulokkaita vastaan. Tuotannon, markkinoinnin, tutkimuksen ja palvelujen volyymitekijät voivat estää uusia tulokkaita saapumasta markkinoille. Tuotedifferointi suojelee myös uusien tulijoiden haastetta vastaan, koska olemassa olevat yritykset ovat jo tehneet brandin tunnetuksi () ja saavuttaneet uskollisen asiakaskunnan (; Porter 1998, 9). Porter mainitsee alalle tulon esteiksi myös pääoman vaatimukset, siirtymiskulut (), vaikeudet päästä jakelukanaviin sekä alalla olevien yritysten muut etuisuudet (tuotantoteknologia, pääsy raaka-aineisiin, patenttiportfoliot,
suotuisa sijainti, viranomaissuhteet, kokemus). Olemassa olevat yritykset voivat myös turvautua kostohyökkäykseen, jotta uusi tulokas perääntyisi aikomuksestaan saapua markkinoille (Porter 1998, 14).


title: Michael Porter

text: Porterin strategiapaletti koostuu muun muassa seuraavista osista:


title: Michael Porter

text: Porter on kirjoittanut 18 kirjaa sekä lukuisia artikkeleita. Hänen ensimmäisestä, vuonna 1980 julkaistusta kirjasta "Competitive Strategy" on menossa 63. painos. Myös vuonna 1990 julkaistu The Competitive Advantage of Nations (Kansakuntien kilpailuetu) on erittäin tunnettu.


title: Zanshin

text: Zanshin (), zan (jättää taakseen) shin (mieli). On tärkeä japanilaista budoa hahmollistava filosofinen käsite. Zanshin kuvastaa jatkuvaa, herkeämätöntä valppautta ja tilanteen tasalla olemista - yllättämättömyyttä. Zanshin rakentuu ja löytyy hellittämättömän harjoittelun avulla. Tällöin mieli on jatkuvasti läsnä hetkessä, ollen vapaa menneen ja tulevan käsittelemisestä, täydellisen valmiina kaikkeen . Zanshinin tulisi syntyä pakotta harjoittelijan mielestä ja ottaa haltuunsa budon harjoittelijan ympäröivän tilan. Budon harjoituksen tulisi kehittää budokassa zanshinia ja laajentaa se osaksi harjoittelijan olemusta 24 tuntia vuorokaudessa.


title: Zanshin

text: Zanshin on länsimaiselle yksi kiehtovimmista ja samalla helposti epämääräiseksi jäävistä japanilaisista budokäsitteistä. Koska zanshin on samalla sekä pakottamatonta valppautta että itse tahdolla tuotettua, se koetaan hyvin paradoksaaliseksi käsitteeksi. Paljolti zanshin määrittyy fyysisen budoharjoittelun avulla eikä se helpolla avaudu ihmiselle, joka ei harjoittele budolajienomaisesti. Sinänsä budolajit eivät zanshinia omista, vaan mikä tahansa ihmisen toiminta voi ilmentää vahvaa zanshinia tai olla sitä ilmentämättä.


title: Zanshin

text: Zanshin on kyudon ampumatekniikan kahdeksas ja viimeinen vaihe. Se on laukauksen jälkitila, jossa ampuja on ensin yhä jännittynyt, hänen asentonsa on laukauksessa vapautuneiden voimien seurausta. Zanshinissa ilmentyy suorituksen henkinen energia ja fyysinen muoto.


title: Lavametri

text: Lavametri on lähetyksen kuten rahdin tarvitsema tilan yksikkö. Yksi lavametri tarkoittaa metrin tilaa pituussuunnassa koko 2,4 metrin kuormatilan leveydeltä tilan kattoon asti.


title: Lavametri

text: Laskukaava:


title: Lavametri

text: leveys (mm) × pituus (mm) / 2 400 mm = lavametrit (lvm)


title: Lavametri

text: Jos lavan alle, päälle tai sivulle ei voi lastata muuta tavaraa, niin silloin käytetään rahditusperusteena lavametriä.


title: Lavametri

text: Esimerkkejä:


title: Räpyläuinti

text:
Räpyläuinti on liikuntamuoto, jossa uidessa käytetään jaloissa räpylöitä.
Kilpatasolla räpylänä käytetään stereoräpylöitä (Bifins) tai monoräpylää, joka muistuttaa delfiinin pyrstöä. Tällä räpylällä etenemistä kutsutaankin delfiinipotkuksi.


title: Räpyläuinti

text: Räpyläuinnissa on stereoräpylöillä (Bifins) matkoja 50 metristä 200 metriin ja monoräpylällä 50 metristä aina 1500 metriin. Bifins matkoilla yleensä käytetään vapaauinnin käsivetoja. Monoräpylällä uitaessa puolestaan kädet pidetään liukuasennossa eikä käsivetoja tehdä. Monoräpylällä uitavat matkat uidaan joko pintauintina tai sukeltaen. Sukelluslajeissa, 50 metrin sukellusta lukuun ottamatta, on paineilmapullo edessä käsien jatkeena.


title: Räpyläuinti

text: Lajin mahtimaina voidaan pitää Kiinaa ja Venäjää, jotka hallitsevat lajia useilla maailmanennätyksillä.


title: Räpyläuinti

text: Merkittävimpiä suomalaisia räpyläuimareita ovat olleet Ari Palve, Sami Sorri, Timo Suominen ja Kimmo Korja ja Janne Toivola. Tällä hetkellä kansainvälisesti pitkillä matkoilla menestyy Terhi Ikonen.


title: A. P. Møller-Mærsk

text: A. P. Møller-Mærsk A/S on tanskalainen konglomeraatti, jonka tärkein liiketoiminta-alue on logistiikka. Yhtiö tunnetaan paremmin nimellä Mærsk (tai kansainvälisessä asussaan Maersk). A. P. Møller-Mærsk on maailman suurin rahtilaivavarustamo sekä laivaston koolla että TEU-määrällä mitattuna. Se on myös liikevaihdolla mitattuna Tanskan suurin yritys.


title: A. P. Møller-Mærsk

text: Maerskin historia alkaa vuodesta 1904, jolloin A. P. Møller yhdessä isänsä Peter Mærsk Møllerin kanssa perustivat osakeyhtiön, joka osti "höyrylaiva Svendborgin". Pieni varustamo kasvoi vähitellen, mutta toimintavapautensa säilyttämiseksi A. P. Møller perusti vuonna 1912 erillisen varustamoyhtiön, joka sai nimekseen "Dampskibsselskabet af 1912" (). A. P. Møller pysyi kuitenkin sekä Svendborgin että Dampskibsselskabet af 1912:n johdossa. Näitä kahta yhtiötä johdettiin rinnakkain aina vuoteen 2003 saakka, jolloin ne yhdistettiin ja nykyinen A. P. Møller-Mærsk A/S muodostettiin.


title: A. P. Møller-Mærsk

text: A. P. Møller kuoli 88-vuotiaana 12. kesäkuuta 1965, jolloin hänen poikansa Mærsk Mc-Kinney Møller (1913–2012) otti toimitusjohtajan tehtävät hoitaakseen. Mc-Kinney Møllerin aikana Maersk-konsernista muotoutui kansainvälinen konglomeraatti, joka toimi muun muassa lentoliikenteessä, vähittäiskaupassa, it-alalla sekä teollisuudessa. Toimitusjohtajan paikasta Mc-Kinney Møller luopui vuonna 1993, minkä jälkeen hän jatkoi vielä yhtiön hallituksen puheenjohtajana vuoteen 2003 saakka. Mc-Kinney Mølleriä seurasi toimitusjohtajana Jess Søderberg, joka toimi tehtävässä vuoteen 2007 saakka.


title: A. P. Møller-Mærsk

text: Konsernin toimitusjohtajaksi nimitettiin kesällä 2016 Søren Skou, joka oli ennen nimitystä toiminut Maersk Linen toimitusjohtajana vuodesta 2012. Skou seurasi tehtävässä Nils Smedegaard Andersenia, joka oli työskennellyt toimitusjohtajana vuodesta 2007.


title: A. P. Møller-Mærsk

text: Maerskin käyttämä tunnus, valkoinen seitsemänsakarainen tähti vaaleansinisellä pohjalla, juontaa juurensa vuoteen 1886, jolloin A. P. Møllerin isä, kapteeni Peter Mærsk Møller matkusti aluksella puolisonsa Anna Møllerin kanssa, joka sairastui matkan aikana vakavasti. Kapteeni Mærsk Møller näki tuolloin taivaalla tähden, mikä täytti hänet toivosta.


title: A. P. Møller-Mærsk

text: Myöhemmin kirjoittamassaan kirjeessään Annalle hän selitti tähtitunnuksen merkitystä, joka koristi tuolloin Mærsk Møllerin ensimmäisen höyrylaivan, S. S. Annan, savupiippua: ""Pieni tähti savupiipussa on muistutuksena siitä illasta, jolloin rukoilin niin alakuloisesti ja ahdistuneesti pyytäen merkkiä, jonka voisin nähdä harmaalla ja pilvisellä taivaalla muistutuksena siitä, että Herra kuulee rukouksemme.""


title: A. P. Møller-Mærsk

text: Valkoinen tähti pidettiin yhtiön alusten tunnuksena, kun Peter Mærsk Møller ja A. P. Møller perustivat höyrylaivayhtiö Svendborgin vuonna 1904. Nykyisen Maerskin logon on suunnitellut tanskalaisarkkitehti Acton Bjørn vuonna 1973.


title: A. P. Møller-Mærsk

text: A. P. Møller-Mærsk on jakanut toimintonsa vuodesta 2016 kahteen liiketoiminta-alueeseen, jotka ovat "Kuljetus ja logistiikka" ja "Energia". Kuljetus ja logistiikka -segmentin sisälle lukeutuvat Maersk Linen, APM Terminalsin, Damcon, Svitzerin ja Maersk Container Industryn liiketoiminnot. Energia-segmenttiin puolestaan sisältyy Maersk Oilin, Maersk Drillingin ja Maersk Supply Servicen toiminnot. Liiketoimintojensa järjestelyn yhteydessä A. P. Møller-Mærsk kertoi luopuvansa kahden vuoden sisällä energia-segmentin liiketoiminnoista ja keskittyvänsä tulevaisuudessa logistiikkaan.


title: A. P. Møller-Mærsk

text: Konserni kertoi elokuussa 2017 myyvänsä Maersk Oilin ranskalaisyhtiö Totalille yhteensä 7,45 miljardin dollarin kauppahintaan. Kaupan odotettiin tulevan päätökseen vuoden 2018 ensimmäisen neljänneksen aikana. Myöhemmin vuoden 2017 lopulla A. P. Møller-Mærsk myi viimeisen 19 prosentin osuutensa tanskalaisesta Dansk Supermarked -kauppaketjusta Salling-säätiölle. Maersk oli aiemmin keväällä 2014 myynyt säätiölle 50 prosentin omistuksen Dansk Supermarkedista, jonka A. P. Møller oli perustanut yhdessä Sallingin perheen kanssa vuonna 1964. Aiemmin vuonna 2015 A. P. Møller-Mærsk oli myynyt 20 prosentin omistusosuutensa Danske Bankista. A. P. Møller-Mærskin omistamista Danske Bankin osakkeista 85 prosenttia osti konsernin pääomistaja A. P. Møller Holding A/S.


title: A. P. Møller-Mærsk

text: Maersk toimi aiemmin myös lentoliikenteessä Maersk Air -lentoyhtiön kautta, jonka yhtiö myi islantilaiselle halpalentoyhtiö Sterlingille vuonna 2005.


title: A. P. Møller-Mærsk

text: Luettelossa on A. P. Møller-Mærsk A/S:n osakkeenomistajat, joilla on vähintään yli viisi prosenttia yhtiön äänimäärästä tai osakkeista. Yhteensä konsernilla on noin 87 000 rekisteröityä osakkeenomistajaa. A. P. Møller-Mærsk A/S on Mc-Kinney Møllerin perheen hallinnassa. Perheen patriarkka oli Mærsk Mc-Kinney Møller, mutta näkyvimpiä hahmoja ovat hänen tyttärensä Ane Mærsk Mc-Kinney Uggla ja tämän puoliksi ruotsalaiset lapset.


title: Icelandair Group

text: Icelandair Group on islantilainen matkailualalla ja lentoliikenteessä toimiva konserni, johon kuuluu muun muassa lentoyhtiö Icelandair. Konsernin emoyhtiö "Icelandair Group Holding hf." on listattu Islannin pörssiin.


title: Jyrki Laakkonen

text: Jyrki Tuomas Laakkonen (6. heinäkuuta 1966 Joensuu – 12. elokuuta 2016 Joensuu) oli suomalainen liikemies. Hän oli Pohjois-Karjalan Kirjapaino Oyj:n sekä Laakkonen-yhtiöihin kuuluvien autojen vähittäismyyntiketjujen Veljekset Laakkonen Oy:n ja Autotalo Laakkonen Oy:n hallituksen puheenjohtaja.


title: Jyrki Laakkonen

text: Jyrki Laakkosen kuolinpesä omistaa Veljekset Laakkonen Oy:n ja Autotalo Laakkonen Oy:n yhdessä isänsä Yrjö Laakkosen ja siskonsa Reetta Laakkosen kanssa. Jyrki Laakkonen oli myös Pohjois-Karjalan Kirjapaino Oyj:n ja Kytäjän kartanon omistajia.


title: Jyrki Laakkonen

text: Vuoden 2005 verotilastojen mukaan hänen omaisuutensa on 15,9 miljoonaa euroa. Hän oli Pohjois-Karjalan toiseksi rikkain henkilö.


title: Jyrki Laakkonen

text: Hänen harrastuksiinsa kuuluivat ravihevoset.


title: Jyrki Laakkonen

text: Laakkonen kuoli syöpään 12.8.2016 oltuaan viimeiset 9 kuukautta sairaalassa. Hän oli naimisissa yrittäjä Päivi Turtiainen-Laakkosen kanssa.


title: Dawda Bah

text: Dawda Bah (s. 12. marraskuuta 1983 Banjul, Gambia) on gambialainen jalkapalloilija. Hän siirtyi Suomeen vuonna 2005 pelaten aluksi Kokkolan Palloveikoissa, josta Bah siirtyi kesällä 2007 Veikkausliigassa pelaavaan Helsingin Jalkapalloklubiin. Sieltä hän siirtyi elokuussa 2011 saksalaiseen Augsburgiin. Maaliskuussa 2013 Bah siirtyi Kuopion Palloseuraan, ja vuoden kuluttua huhtikuussa Myllykosken Palloon. Tämän jälkeen hän palasi vielä Kokkolan Palloveikkoihin, mutta on tällä hetkellä ilman seuraa. Bah on edustanut myös Gambian maajoukkuetta.


title: Dawda Bah

text: Bah aloitti uransa kotimaassaan Banjul Hawksissa, josta siirtyi Kokkolan Palloveikkoihin kesällä 2005. KPV:ssa Bah ihastutti taitavilla harhautuksilla ja komeilla maaleillaan. Häntä pidettiin yhtenä Ykkösen parhaimmista pelaajista. Bah pelasi kaksi kokonaista kautta KPV:n riveissä ja teki näiden aikana yhteensä 27 maalia Ykkösessä. Kauden 2007 hän aloitti KPV:ssä. Alkukauden peleissä Bah esiintyi aneemisesti kuten koko joukkue. Syynä pidettiin tulevaa siirtoa suurempaan seuraan.


title: Dawda Bah

text: Bah'lle oli jo pitkään etsitty suurempaa seuraa Veikkausliigasta tai ulkomailta. Loppuvuodesta 2006 Bah kävi Norjan Tippeligaen-seura Odd Grenlandin testissä, mutta ei saanut sopimusta. Valkovenäläinen pääsarjaseura FC MTZ-RIPO oli jo aiemmin tarjonnut KPV:lle 200 000 euroa Bah'sta, mutta Bah ei halunnut siirtyä ja siirto jäi toteutumatta. Tammikuussa 2007 Bah kävi algerialaisen USM Blidan testissä, mutta siirto kaatui, kun seurat eivät päässeet sopuun siirtosummasta. Heinäkuussa 2007 Veikkausliiga-seura HJK ilmoitti tehneensä loppukautta koskevan vuokrasopimuksen KPV:n kanssa ja Bah siirtyi Helsinkiin. Sopimuksessa oli myös osto-optio. Bah'han oli kiinnostusta myös Tanskan pääsarjasta.


title: Dawda Bah

text: Bah teki HJK-debyytissään maalin UEFA Cupin karsintaottelussa luxemburgilaista FC Etzellaa vastaan. Veikkausliigadebyytissään 26. heinäkuuta 2007 Bah onnistui maalinteossa MYPAa vastaan. Kaudella 2008 hän teki 25 liigaottelussa 8 maalia ja sai tilille 8 syöttöä. Bah voitti Suomen Cupin vuonna 2008. HJK:n mestaruuskaudella 2009 Bah teki 25 ottelussa 8 maalia. Kausi 2010 ei ollut Bahilta edelliskausien tasoinen, 24 ottelussa syntyi vain kolme maalia. Tästä huolimatta hän voitti kauden päätteeksi Suomen mestaruuden.


title: Dawda Bah

text: Syyskuussa 2010 Bah teki HJK:n kanssa kaksivuotisen jatkosopimuksen. Elokuussa 2011 Bah siirtyi kesken kauden Bundesliigaan FC Augsburgiin. Hän ehti pelata HJK:ssa 101 ottelua, joissa hän teki 19 maalia.


title: Dawda Bah

text: Bah debytoi Augsburgissa 9. syyskuuta 2011 Bundesliigan ottelussa Bayer Leverkusenia vastaan. Hän tuli kentälle vaihtopelaajana. Ottelu jäi hänen ainoakseen Bundesliigassa. Hän oli pitkään sivussa leikkausta vaatineen polvivamman vuoksi, eikä kuntoutumisensa jälkeen ollut kuin kerran joukkueen vaihtopenkillä. Augsburg purki hänen sopimuksensa tammikuussa 2013.


title: Dawda Bah

text: Maaliskuussa 2013 Bah palasi Suomeen ja Veikkausliigaan tehtyään yksivuotisen sopimuksen Kuopion Palloseuran kanssa. Hän pelasi joukkueessa 24 liigaottelua ja teki viisi maalia. Lisäksi hän edusti joukkuetta Suomen Cupissa. KuPS pelasi turnauksen loppuottelussa, mutta hävisi mestaruuden Rovaniemen Palloseuralle maalein 1–2. Huhtikuussa 2014 Bah teki niin ikään yksivuotisen sopimuksen Myllykosken Pallon kanssa.


title: Dawda Bah

text: Bah edustaa Gambian maajoukkuetta. Hän debytoi maajoukkueessa 9. huhtikuuta 2000 ottelussa Marokkoa vastaan. Bah on edustanut maata vuosien 2002 ja 2006 MM-karsinnoissa. Kaikkiaan Bah on pelannut 9 maaottelua, joissa hän on tehnyt kaksi maalia.


title: Dawda Bah

text: Bah pystyy pelaamaan hyökkääjän lisäksi keskikenttäpelaajana tai laitalinkkinä. Hän on erittäin vahva haasto- ja 1 vs. 1 -tilanteissa. Monipuolisuuden vuoksi Bah'lla on myös hyvä pelikäsitys. Hän on myös hyvä pääpelaaja. Bah on ulottuva ja monipuolinen pelaaja, joka on teknisesti taitava ja omaa hyvän pelilukutaidon ja suojaa erinomaisesti palloa.


title: Dawda Bah

text: Bah'n ura Kokkolassa oli katketa kahteen rasistiseen hyökkäykseen ennen kautta 2006. Syyskuussa 2009 Urheilulehti uutisoi Bah'n ja HJK:n päävalmentaja Antti Muurisen välille syntyneen välirikkoa, kun Muurinen asetti Bah'n aloittaman ramadanin cup-ottelun tappion syyksi. Bah kiisti kuitenkin riidan.


title: Charlotta Falkman

text: Ulrika Charlotta Falkman (18. maaliskuuta 1795 Södermanland, Ruotsi – 24. toukokuuta 1882 Helsinki) oli suomalainen ruotsinkielinen kirjailija. Hän syntyi Ruotsissa ja kasvoi Helsingissä. Hän toimi alun perin kotiopettajattarena. Kuurouduttuaan hän elätti itsensä kirjojana, ompelijana ja kutojantöillä. Hän kirjoitti aikalaisromaaneja omista kokemuksistaan näissä töissä. Falkman oli varhaisimpia suomalaisia romaanikirjailijoita.


title: Demba Savage

text: Demba Savage (s. 17. kesäkuuta 1988 Banjul, Gambia) on gambialainen jalkapalloilija, joka edustaa Veikkausliigassa pelaavaa FC Honkaa.


title: Demba Savage

text: Savage aloitti uransa GPA:ssa Gambiassa, josta siirtyi KPV:n riveihin kesäksi 2006. KPV:ssä Savage on toistaiseksi pelannut suurimman osan otteluistaan kakkosjoukkueessa, jonka otteluissa Savage on ollut lähes pitelemätön. Savage on pelannut myös Ykköstä muutamia otteluita. Savage on erittäin taitava pelaaja ja pystyy ratkaisuihin molemmilla jaloilla.


title: Demba Savage

text: Lokakuussa 2015 Savage allekirjoitti kolmevuotisen sopimuksen Ruotsalaisen BK Häckenin kanssa, mihin hän siirtyi sopimuksensa päätyttyä HJK:n kanssa.


title: Demba Savage

text: Savage on pelannut maansa nuorten maajoukkueessa ja kuuluu nykyisin Gambian jalkapallomaajoukkueen avauskokoonpanoon.